/dabboussimotors 


EDITOR: 
Bonaire Communication Services N.V. 
Djabièrnè 8 Mart 2024 Preis: $1.25 


Desendientenan di Jan Hendrik i Yuya Emerenciana 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


Sea bon, i bo lo 
ta un persona 
solitario... 


Riba e potrèt aki, saká ayera, ta mira di robes pa drechi Alejandro (Lan) Emerenciana, meimei pará ta Henri, yu di Lan. Na banda 
drechi ta Bernardo (Bèrná) Emerenciana. Dia 18 di mart awor Lan lo bai kumpli 94 aña di edat ku Dios ke. Na sèptèmber awor e ta 
kumpli 73 aña kasá ku Cornelia Hart. E tres personanan aki ta desendientenan di Jan Hendrik i Julia (Yuya) Emerenciana-Maduro. 
Yuya a bini di Venezuela. El a topa ku Jan Hendrik na Venezuela, área di Aroa, na unda Jan Hendrik a bai traha komo sneiru, 
konsiendo paña pa mineronan ku tabata traha den minanan di koper. 


SOSPECHOSO HOMISIDIO CHELO 
LEON DILANTI HUES 

Pronóstiko di 
tempu pa Boneiru 


Pronóstiko di tempu pa Boneiru 
Djaweps 07 te Djabièrnè 08 Mart 2024 
Leve te parsialmente nublá i seku 


Awe i mañan lo ta leve te parsialmente nublá i lo keda seku. 
E temperatura máksimo lo ta aproksimadamente 32°C, e tem- 
peratura mínimo mas o ménos 27°C. Bientu for di direkshon 
ost ta moderá te basta fuerte, forsa 4-5. 


Altura di ola: 2.0-2.5 m (aproksimadamente 7 pia). 
* Altura di ola válido pa laman grandi 


Eli Deli Cafe B.V. 


ta buska 
KOK 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Banket bakker 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Barista 


-idioma: spaño, ingles i papiamentu. 
-min 1 aña di eksperensia, edat min 25 - max 35. 


Pa mas info yama telefòn 795-4709 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 


KRALENDIJK 
-- 
Riba Dia Mundial di Bida 
Salbahe, Nashonnan Uní 
i e konvenshon CITES, ta 
enfatisá e importansia di 
konservashon di naturalesa, 
den kua Boneiru i Kòrsou 
tambe ta partisipá. E dia 
akí ta enfatisá e balor 
esensial di biodiversidat 
pa desaroyo sostenibel i 
bienestar humano. Pero ta 
enfrentando un krísis di 
biodiversidat, ku mas di 
un mion di espesie menasá 
pa aktividatnan humano, 
manera 
destrukshon 
di 
habitat, 
kontaminashon 
i 
kambio 
klimatólogo. 
Komo 
biólogo 
marino, 
e Sybersma, ta mira e 
destrukshon di e rifanan 
di koral pa kontaminashon 
i kalentamentu di laman, 
loke 
ta 
rekerí 
akshon. 
Apesar di leinan lokal riba 
naturalesa, Kòrsou no tin 
leinan di implementashon 
i status di protekshon pa 
hopi espesie. Dia Mundial 
di Bida Salbahe di 2024 
ta enfoká riba inovashon 
digital den konservashon, 
enfatisando 
ku 
mester 
di akshon tur dia kontra 
ekstinshon i sostenibilidat. 


Importansia di naturalesa 
Dia 3 di mart tabata Dia 
Mundial di Bida Salbahe. 
E dia akí, proklamá pa 
Nashonnan Uní tempu ku 


Un mion di espesie bou menasa pa kantidat di aktividat humano 
Balor di biodiversidat pa desaroyo duradero 


a adoptá e konvenshon 
CITES 
na 
2013, 
ta 
rekordá nos anualmente e 
importansia di naturalesa pa 
nos planeta. E konvenshon 
CITES, 
di 
kua 
henter 
Reino ta parti, inkluyendo 
Boneiru, 
ta 
regulá 
e 
komersio di mata i animal 
den peliger di ekstinshon. 
E ta un di e medionan 
pa prevení ekstinshon di 
animal i mata. Tur ser bibu 
tin un balor intrínsiko ku 
komo ser humano nos 
mester respetá. Despues 
di tur kos, ken nos ta pa 
disidí nan sobrebibensia. 
Ta 
presisamente 
pa 
e 
kontribushonnan 
ekológiko, 
genétiko, 
sientíko, 
edukashonal, 
kultural, 
rekreativo 
i 
estétiko ku naturalesa ta 
hasi nos, pasobra e ta un 
parti esensial di desaroyo 
sostenibel i ta promové 
bienestar general di hende, 
ku ta pone atenshon spesial 
tur aña na e importansia 
enorme di naturalesa. 


Krísis serio 
Desafortunadamente, e 
mensahe no ta alegre. Nos 
naturalesa ta pasando den 
un krísis serio ku ta bira mas 
pió. Sientíkonan a kalkulá 
ku mas ku un mion espesie 
ta den peliger di ekstinshon. 
Aunke ekstinshon di animal 
i mata ta un parti natural 


di 
evolushon, 
espesie 
ta desaparesé i espesie 
nobo ta surgi, e velosidat 
ku e espesie ta ekstingí 
na e momento akí no tin 
presedente. I hende ta e 
kousa prinsipal di esaki. 
E motibu prinsipal ta e 
eksplotashon inkontrolabel 
di diferente espesie, yag 
riba piská i e degradashon 
i desaparishon di habitat, e 
habitat di e espesie. 
Polushon i kambio di 
klima tambe ta kontribuí 
na e ekstinshon di espesie. 
Un di kada kuater espesie 
ta 
menasá 
den 
nan 
sobrebibensia i pa 2100 esei 
lo a oumentá na sinkuenta 
porshento. E espesie mas 
menasá, ta anbio, 41 
porshento, 
konifero, 
34 
porshento, ref di koral, 33 
porshento, tribon i chuchu, 
36 porshento, mamífero, 
26 porshento i para, 14 
porshento. 


Kontaminashon 
“Komo biólogo marino 
ku ta spesialisá den ekologia 
di e rifanan di koral di 
Boneiru i Kòrsou, mi wowo 
ta yena ku lágrima ora mi 
mira nan mal estado awe. 
Sientíkamente a demostrá 
ku 
kontaminashon 
di 
laman, parti di fuentenan 
terestre, manera deskarga 
di awa ainda sin tratá i 
ltrashon di awa supteráneo 


kontaminá na laman, tambe 
e impakto di kalentamentu 
di laman pa motibu di 
kambio klimatológiko, ta 
e kousanan prinsipal di 
degenerashon di e ref di 
koral. Nos no por i nos no 
mester sigui ngi ku nada 
ta pasando. Nos mester 
aktua,” segun Sybersma. 
E espesie ta disparsé 
for di mundu na un ritmo 
alarmante. 
Ta 
kalkulá 
ku kada sinku minüt un 
espesie ta ekstingí. Algun 
espesie no a ni ta deskubrí 
ni deskribí. Nos ta na e 
rant di katástrofe, pasobra 
una bes ku e ta bai, un 
tipo no ta bolbe. Esaki ta 
klaramente insostenibel i 
apsolutamente insostenibel. 


Implementashon propio 
Aunke Kòrsou komo 
un isla chikitu, no por 
solushoná e problemanan 
di mundu, esei no ta niká 
ku nos no mester hasi nada. 
Nos tin reglanan ku ta 
protehá naturalesa, manera 
e ordenansa nashonal di 
naturalesa ku a adoptá i a 
drenta na vigor na 1998. 
Pero ainda falta e leinan di 
implementashon. Nos tin 
un lista rudimentario i hopi 
desaktualisá di animalnan 
protehá i ningun mata tin 
un status di protekshon real. 
Kòrsou no tin parkenan 
natural regulá legalmente, 
pero 
afortunadamente 
áreanan 
manera 
Christoelpark 
i 
Shete 
Boka i e diferente asina 
yama sitionan Ramsar, ta 


protehá pa maneho aktivo. 
Tambe 
nos 
ta 
kita 
sierto protekshon for di e 
normanan di tratadonan 
internashonal i regional 
ku 
ta 
operá 
den 
nos 
hurisdikshon, pero muchu 
mihó lo ta un legislashon 
di implementashon propio 
mas detaye. 


Konektando hende i 
planeta 
Kada 
aña 
Nahonnan 
uní ta duna un tema pa 
Dia 
Mundial 
di 
Bida 
Salbahe. E tema di e aña 
aki ta “Konektando hende 
i e planeta; eksplorando 
inovashon 
digital 
den 
konservashon 
di 
bida 
silvestre’. Ku e desaroyo 
rápido 
di 
kapasidat 
digital, mester desaroyá 
strategianan i rekursonan 
pa stòp e ekstinshon di 
espesie ku ta oumentando 
lihé. 
Esaki 
por 
keda 
hasí 
direktamente 
dor 
di 
implementá 
mihó 
métodonan di investigashon 
ku ta oumentá konosementu 
di e kousa di e ekstinshon, 
pero tambe indirektamente 
dor di programanan ku ta 
mehorá e sostenibelidat di 
nos akshonnan, pensa riba 
e 17 ophetivonan stratégiko 
di desaroyo, ODS, ku 
mester logra pa 2030, 
pero tambe pa kombatí 
kousa di kambio di klima, 
manera emishon di CO2 
i otro gasnan kontaminá. 
I no solamente Riba Dia 
Mundial di Bida Salbahe, 
sino tur dia. 

TA BUSKA 


DOUANE DECLARANT 


- mester tin eskperensia 
- mester por dominá programa di 
Asycuda - Quickbooks - Microsoft Office 


Mail bo VC na: geermank@yahoo.com 


Ta ofresé: 
Bon salario a base di eksperensia i benefisio sekundario. 
Eli Deli Cafe B.V. 


ta buska 
KOK 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Banket bakker 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Barista 


-idioma: spaño, ingles i papiamentu. 
-min 1 aña di eksperensia, edat min 25 - max 35. 


Pa mas info yama telefòn 795-4709 


KRALENDIJK 
-- 
Piskabon 
kier 
invitá 
su miembronan na un 
reunion 
general 
segun 
statuto. 
Durante 
esaki 
lo presentá relato anual, 
relato nansiero i alabes 
hasi algun palabrashon 
sumamente importante. 
Tambe 
lo 
atendé 
tópikonan 
manera 
e 
buinan, e problemátika di 


Reunion general Piskabon 


‘slipway’ i wafnan. 
Ta spera ku tur miembro 
por traha tempu dia 10 di 
mart awor, pa bin skucha, 
dialogá 
i 
interkambiá 
pensamentu na bienestar 
di peskeria. 
E 
reunion 
ta 
djadumingu 10 di mart 
di 18:00 pa 20:00 na 
Fundashon Antriol Avanti, 
Burak’i Yonchi. 


SOSPECHOSO HOMISIDIO CHELO 
LEON DILANTI HUES 


KRALENDIJK- “Mi ta 
skucha hopi mentira di nan 
banda. Nan ta pidi daño i 
perhuisio, ami awor? Mi 
tambe ta leshoná. Mi tambe 
tabata ke hasi denunsia pero 
polis no a hasi nada” tabata 
palabranan 
di 
Manolo 
R.S. (42) nasé na Santo 
Domingo. Ayera, 7 di mart 
Korte den Promé Instansia 
a atendé e kaso di homisidio 
di 
J.B. 
Vivas 
Benitez 
mihó konosí komo Chelo 
Leon. Ainda ta fresku den 


memoria e kaso lamentabel 
aki ku básikamente a sakudí 
Boneiru, 
spesialmente 
e 
komunidat 
latino. 
Ministerio Públiko (OM) 
ta akusá Manolo di 2 echo 
kastigabel 
homisidio 
i 
maltrato ku un arma di e 
hòmber R.A.C.C. 
Korte no a atendé e kaso 
den su kontenido, sino 
pro forma. E huristanan a 
para ketu na e estado di e 
investigashon penal. Sala di 
Korte tabata yen, por a nota 


na un banda basta famia 
i amistat di Chelo Leon. 
E otro mitar di sala tabata 
yená ku sostenedónan di e 
sospechoso. 
Abogado Marga Van 
Lieshout tabata enkargá 
ku defensa di e sospechoso 
miéntras 
skal 
Laura 
Stroink a representá OM. 
Mayornan di Chelo Leon 
a presentá ku abogado 
Anthony Nicolaas. E famia 
di e víktima tin intenshon 
pa entrega petishon pa daño 
i perhuisio. 
E sospechoso ta será den 
kuadro di aresto preventivo 
i su abogado no a hasi 
petishon pa suspendé esaki. 
“Su señora i su yunan ta 
sinti su falta. Loke mi 
kliente ke ta pa hasi un bon 
investigashon. E no ke pidi 
suspenshon”, Van Lieshout 
a bisa. E sospechoso a 
hasi denunsia di maltrato i 
hustisia lo atendé esaki na 
un otro okashon. 
Na inisio skal a bisa 
ku por atendé kontenido 
di e kaso riba 20 di yüni 
próksimo pero despues di 
konsiderá algun aspekto 
práktiko hues a posponé 
e tratamentu indení. Sí, 
e intenshon ta pa atendé e 
kaso den yüni di e aña aki. 


Mester menshoná ku e 
sospechoso ta insistí di ta 
inosente. Tambe ku e mes 
ta víktima di agreshon. Dia 
di e insidente a dal e ku 
un stòki, konsekuente el a 
kore yega hospital i aki el a 
pèrdè konosementu. Ora el 
a bin bei polis a detené. E ta 
ninga di a heridá R.A.C.C. 
“Mi no tabatin kontakto 
kuné.” 


Investigashon ainda no ta 
kla 
Abogado Van Lieshout 
tin deseonan pa ku e 
investigashon. El a pidi pa 
hasi un investigashon di 
DNA di e sanger ku a haña 
den pikòp di e sospechoso. 
Tambe el a trese dilanti ku 
vários imágennan di video 
ku polis a manda p’e no tin 
zonido. Abogado a pidi pa 
e haña imágennan di video 
adishonal di supermerkado 
Rincon City. Banda di esaki 
el a pidi rekonstrukshon 
di e krímen na e sitio di 
delito. “Ta deskribí ku mi 
kliente a ranka su mes for 
di e multitut i a bai riba e 
víktima. Apesar di tur e 
deklarashonnan pa mi no 
ta klaro kiko a sosedé i na 
unda. Mi no ta mira e kuchú 
i mi ta puntra mi mes ki 


momentu i kon el a yega na 
e kuchú”, segun e abogado. 
El a trese e posibilidat dilanti 
ku e i un otro persona por 
a kometé e krímen. Fiskal 
a splika ku ta wardando 
riba rapòrt di Instituto 
Forensiko Hulandes (NFI) 
tokante 
investigashon 
di sapatu i paña di e 
sospechoso. 
Tambe 
ku 
sikiater i sikólogo mester 
hasi 
un 
investigashon 
konserní 
personalidat 
di e sospechoso. Ainda 
no a bai di akuerdo ku 
rekonstrukshon 
di 
e 
krímen. Fiskal ta bai traha 
un liña di tempu i ta añadí 
e lokalidat di kada suseso. 
Aki e abogado por mira 
kua testigu e ke pa hues 
komisario skucha. Hues ta 
haña mester ta kouteloso ku 
rekonstrukshon di e krímen. 
“Tur klase di emoshon por 
bin ariba i e situashon ta 
bira mas konfuso.” 


Doloroso 
No por deskartá ku e 
situashon ta sumamente 
doloroso pa ámbos partido, 
spesialmente pa famia di 
Chelo Leon. Hues a tene 
kuenta ku esaki. “Mi ta 
pidi OM pa konsultá ku tur 
partido konserní i wak un 
otro lokalidat pa nos atendé 
e kaso den su kontenido. 
Eventualmente nos por bai 
Marriot pa asina tin espasio 
pa tur hende interesá, sigui 
e kaso”, hues a bisa. 
Tambe hues a primintí 
di regla un intérprete pa 
tradusí pa públiko presente. 

Eli Deli Cafe B.V. 


ta buska 
KOK 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Banket bakker 40 ora pa siman 


-idioma: spaño, ingles i papiamentu. 
-min 2 aña di eksperensia, edat min 25 - max 35. 


Pa mas info yama telefòn 795-4709 


Eli Deli Cafe B.V. 


ta buska 
Barista 


-idioma: spaño, ingles i papiamentu. 
-min 1 aña di eksperensia, edat min 25 - max 35. 


Pa mas info yama telefòn 795-4709 


KRALENDIJK – E 
komportashon ònbeskòp 
di e actual grir di 
Konseho Insular ta duna 
tur motibu pa retir’é for di 
e funshon aki. 
Ta opinion bosiferá 
e siman aki pa lider di 
e partido FSP Robby 
Beukenboom 
den 
un 
entrevista 
na 
Radio 
Live99. “Arien de Wolf, 
grir interino di Konseho 
Insular, ku arogansia ta 
rebaha e hendenan di Saba 
bisa ku famia ku famianan 
ta drumi ku otro i traha 
yu.” 


Na opinion di Beukenboom: 
Mester kita grifir for di trabou 


E gura di De olf mas 
i mas ta birando un persona 
dòrná pa kontroversialidat 
den komunidat boneriano. 
Beukenboom tabata skèrpi 
i dirèkt den e entrevista 
radial: “Abo no por bisa 


e kos ei, pió bisa e kos ei 
públikamente, foral si bo 
ta un hulandes oropeo. 
Niun frakshon no a bin ku 
un moshon kontra dje. Pa 
algu asina mester kit’é for 
di trabou.” 


KRALENDIJK – “Ki 
ehèmpel bo ta duna ora 
bo ta realisá un biahe di 
trabou pa Hulanda ku un 
delegashon hopi pisá asina. 
Diputado Abraham tin kasi 
1 luna na tera friu. Den mi 
karera komo polítiko nunka 
a mira un kos asina. Nan 
a biaha business class i tin 
200 dòler pa gasta tur dia.”. 
Esaki lider di FSP (Frente 
Sosial Progresivo) Robby 
Beukenboom a deklará na 
radio e siman aki. 
Segun 
Beukenboom, 
mas riba dje, diputado 
Abraham ta keda ku señora 
i yu den Hotel Hilton di 5 


Nina den Heyer a bira ‘Serafina den djèt’ 
Diputado i famia ta gosa den hotèl 
di 5 strea na Hulanda 
strea. “Mi no tin bèrgwensa 
pa bisa, ta pueblo ta paga. 
Nunka bisto. Kos ku ta 
pasando 
awor. 
Kuater 
siman riba e esta aki.” 
Beukenboom ta sigui 
splika: “Nina den Heyer ta 
simplemente un Serana 
den djèt. E diputado aki 
tabata pidi pa no bula den 
‘business class’ pa asina 
baha gastu. E mesun Nina 
aki, ta bai bin Boneiru, 
Hulanda, Kòrsou, manera 
hende ta bula den DiviDivi 
Air, ku nos ta bai bini den 
dje Kòrsou-Boneiru. Esei 
pa baha gastu? Boso sintí 
no por ta bon!” 


KRALENDIJK 
-- 
Movementu 
di 
Pueblo 
Boneriano (MPB), pa medio 
di su lider di frakshon, 
Junny Wout, a komuniká 
ku nan tin opheshon kontra 
e manera ku e proseso pa a 
prepará pa deliberashonnan 
ku 
Hulanda 
tokante 
adaptashonnan na WolBES 
i FinBES, a kana. 
E dokumentu akí a keda 
prepará sin envolvimentu 
di e poblashon. Pa motibu 
di esaki, pueblo no tabatin 
e oportunidat pa ekspresá 
nan opinion, asina Wout a 
bisa. 


Tokante WolBES i FinBES 
MPB tin problema ku proseso di 
preparashon pa deliberashon 


MPB 
tambe 
tin 
reservashon tokante kiko 
nan deskribí komo e agènda 
tras di e dokumentu. E 
partido tabatin miedu ku e 
agènda di Konseho Insular 
ta pa trese sierto kambio 
den struktura estatal di 
Boneiru, 
lokual 
segun 
MPB, nunka tabata e meta 
di e diskushonnan tokante e 
dos leinan. Segun Wout, e 
falta di transparensia den e 
proseso di preparashon, ta 
un oportunidat pèrdí pa un 
debate habrí i transparente 
tokante e rumbo deseá pa e 
isla. 


KRALENDIJK/DEN 
HAAG – Presidente di 
Tweede 
Kamer 
ta 
bai 
hasi 
denunsia 
kontra 
manifestantenan 
ku 
a 
tuma medida na fabor di e 
palestinonan na e frontera di 
Gaza den e sala di resepshon 
di 
Parlamento. 
Un 
25 
manifestante a sinta djaluna 
den sala di Parlamento i 
tabata pankartanan manera 
'Palestina liber' i 'Rutte 
sanger den bo man'. 
Polis 
a 
saka 
e 
manifestantenan 
afó 
di 


Kontra manifestantenan pro Palestino 
Presidente Parlamento ta 
bai hasi denunsia 


e sala. Anteriormente e 
manifestantenan a stroba e 
ora di pregunta. 
Presidente di Parlamento 
Bosma, a kaliká e akshon 
di 
e 
manifestantenan 
komo 
ekstremadamente 
lamentabel i sensurabel i 
a hasi denunsia. Tambe el 
a bisa ku kualkier persona 
ku a komportá malu ta haña 
prohibishon. 
Bosma 
ke 
papia ku su kompañeronan 
di 
Parlamento 
tokante 
sí 
mester 
oumentá 
e 
medidanan di siguridat den 


e sala: 
“Mi ta alehá fuertemente 
for di kualke persona ku 
hasi esaki di un manera òf 
otro, purba papia bon,, òf 
bisa ku e manifestantenan 
tin rason. E violadónan di 
lei no tin esei den ningun 
manera.” 
E 
gran 
mayoria 
di 
Parlamentario 
tambe 
ta 
hopi kritiko di e akshon di 
e manifestantenan den e 
edisio di Parlamento. 
(Fuente: NOS) 


5 
Djabièrnè 8 Mart 2024 


POLÍTIKA 


KRALENDIJK 
– 
Frakshonnan di Konseho 
Insular 
di 
Boneiru 
a 
reakshoná 
repartí 
riba 
e 
kombersashon 
ku 
Sekretario 
di 
Estado, Alexandra van 
Huelen, 
tokante 
e 
kontroversial 
oumento 
di 
kompensashon 
di 
frakshon. 
E 
konklushon 
di 
e 
mandatario 
ta, 
ku 
Konseho Insular no a 
demostrá su mes prepará 
pa reevaluá e regulashon 
i no ta kompartí dor di 
tur e partidonan. Dossier 
Koninkrijkrelaties 
ta 
publiká e loke awor parse 
ta ku e miembronan di 
Konseho Insular durante 
e konferensia di trabou 
tokante e revishon di 
olBES, van Huelen 
a drenta kombersashon 
ku kada frakshon apart 
tokante e oumento di 
e 
kompensashon 
di 
fakshon di 245 mil pa 
795 mil dòler. 
Van Huelen a duna 
e 
representantenan 
di pueblo di Boneiru 
bon kla di konosé ku e 
no por splika Tweede 
Kamer 
tokante 
esaki. 
E chèns ta grandi ku 
Parlamentarionan 
otro 
luna ta bai hasi pregunta 
krítiko tokante e mas di 
88 mil dòler pa asiento 
di Konseho Insular, di 
e 
regulashon 
briante 
di 
kompensashon 
di 
frakshon 
di 
henter 
Hulanda. 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 


Van Huffelen no por traga oumento kompensashon miembronan di Konseho Insular 
Kombersashon penetrante 


Penetrante 
“E 
tabata 
un 
k o m b e r s a s h o n 
penetrante,” e sekretario 
di estado ta laga sa, via su 
bosero. “A palabrá ku den 
e afspraknan hasí tokante 
e sosten di Konseho 
Insular, lo bolbe bai wak 
riba e kompensashon di 
frakshon.” 
E 
referensia 
na 
e 
afspraknan 
tokante 
e sosten di Konseho 
Insular ta kai riba e 350 
mil euro ku tin menshoná 
den e diseño di e lei di 
revishon di WolBES. E 
primintimentu ya tabata 
serka Konseho Insular 
di Boneiru konosí tempu 
ku a disidí di oumentá e 
propio kompensashon ku 
550 mil dòler èkstra. 
Pidí pa un reakshon, 
miembro 
di 
Konseho 
Insular, Cyrill Vrolijk, 
di Frakshon Vrolijk, ta 
bisa ku e no tin noshon 
pa e punto di bista di 
van Huelen, ku e no 
por splika e oumento na 
Tweede Kamer. 
“Di 
mi 
parti 
e 


kompensashon por bai 
bèk na e regulashon 
anterior di 52 mil dòler 
pa frakshon.” 
Humprey Wout di MPB 
ya anteriormente a boga 
pa drai bèk e desishon 
kontroversial 
akí. 
“E 
sekretario di estado a hala 
nos orea. Esaki Konseho 
Insular por a evitá sí e 
otro frakshonnan mesora 
e sostené mi proposishon 
pa rekonsiderá e desishon. 
E tempu ei ya mi a pidi 
pa 
un 
konstrukshon 
nansiero bon, pasobra 
tabatin falta di esaki.” 


Kèlder 
Kaminda Vrolijk ta 
bisa di a eksperensiá e 
kombersashon ku van 
Huelen komo positivo, 
Daisy Coe di M1, ta 
mira bèk kompletamente 
otro: “Sí e sekretario di 
estado tabata deseá un 
kombersashon, ta normal 
mirando e beheit inhustu 
tokante e tema akí den 
prensa. 
Nos 
tabatin 
un 
invitashon sperá na e 
ministerio, òf den un sala 
di reunion di un hotèl, 
kaminda e konferensia 
di trabou a tuma lugá. 
Pero na komienso di e 
di dos dia di e reunion, e 
sekretario di estado tabata 
deseá 
un 
suspenshon 


pa mesora, awor dirèkt, 
konsultá ku e delegashon 
di Boneiru.” 
“A hiba nos den un 
kèlder sin bentana. Na 
mi bista lo tabata mas 
nèchi i étiko pa informá 
nos por lo ménos e dia 
promé ku promé di inisio 
di e segundo dia di e 
konferensia, ku lo tabatin 
un kombersashon ku e 
sekretario 
di 
estado,” 
segun Coe, kende a 
agregá ku el a ekspresá 
su malkontentu tokante 
e asuntu na direktor di 
relashon di Reino pa 
Karibe Hulandes, René 
Baghus i direktor general 
di relashon di Reino, 
Roald Lapperre. 


Éksito grandi 
“Mas 
aleu 
e 
kombersashon a 
kana 
normal. 
E 
sekretario 
di estado a ekspresá 
su 
preokupashon 
i 
naturalmente 
nos 
tin 
komprendementu 
pa 
esaki. Sí bo no ta disponé 
di e informashon korekto, 
semper ta difísil pa splika 
na ken ku por ta. 
Esaki ta konta pa tur 
hende, no solamente pa e 
sekretario di estado. Nos 
a splika un ke otro den e 
deseo ku el a komprondé 
nos. 
Na 
regreso 
na 
kas, mi ta dispuesto pa 
huntu ku mi koleganan 
pa konsiderá pa manda 
un karta osial ku tur 
e splikashonnan 
duná 
bokal i ofresé ainda un 
splikashon por eskrito na 
e sekretario di estado,” 
segun Coe. 
Otro ku Vrolijk i Wout, 
Coe no ta dispuesto 
pa habrí bèk e debate 
tokante e oumento di 
e 
kompensashon 
di 
frakshon, di kua e ta 


tuma 
tambe 
distansia 
di e afsprak ku, segun 
van Huelen, lo a hasi: 
“Durante e tratamentu 
di e aseptashon di e 
ordenansa menshoná, a 
disidí ku na desèmber 
2024 ainda lo evaluá 
esaki i sí ta nesesario, 
hasi adaptashon. 
Mi ta hopi kontentu 
ku 
e 
konferensia 
a 
bira un éksito grandi. 
E kombersashon ku e 
sekretario di estado den e 
kèlder no ta komparabel 
ku nos resultado lográ.” 


Den mal tera 
Lidernan di frakshon 
Rolanda 
Makaai 
di 
Partido 
Demokrat 
i 
Benito Dirksz di UPB, 
a 
keda 
sin 
kontestá 
preguntanan di Dossier 
K o n i n k r i j k r e l a t i e s . 
Pa 
nan 
frakshon, 
e 
regulashon nobo ta toka e 
mas benesiario, na lugá 
di 60 mil dòler, nan ta 
strika desde awor ku 265 
mil dòler anual. 
E desishon pa esaki 
a pasa ketu ketu na 
òktober, sin konsulta di 
konseho den e reunion 
di formashon di desishon 
di 
Konseho 
Insular. 
Momentu ku e oumento 
ainda 
a 
lèk, 
algun 
frakshon a indiká ku esaki 
ta 
nesesario, 
pasobra 
e 
kompensashon 
di 
miembronan di Konseho 
Insular ta hopi abou. 
Serka Sekretario di 
Estado van Huelen, e 
desishon a kai den mal 
tera, pa medio den e lus 
di e pobresa grandi na 
Boneiru. 
E tempu ei el a laga sa 
ku e ta spera ku Konseho 
Insular for di su mes, ke 
revisá e desishon. 

Partisipashon 


Preis pa produktonan 
di kombustibel entrante 08/03/24 


PREIS POR MAYOR 


Gasolin 
$ 135.83 
USD ct pa liter 


Kerosin 
$ 100.00 
USD ct pa liter 


Gasòil 
$ 102.47 
USD ct pa liter 


LPG 100 lbs 
$ 51.42 
USD pa silinder 


LPG 20 lbs 
$ 10.64 
USD pa silinder 


PREIS POR DETAYISTA 


Gasolin 
$ 144.00 
USD ct pa liter 


Kerosin 
$ 103.00 
USD ct pa liter 


Gasòil 
$ 110.00 
USD ct pa liter 


LPG 100 lbs 
$ 57.50 
USD pa silinder 


LPG 20 lbs 
$ 12.00 
USD pa silinder 


Gezaghèber 
R.A. Oleana 
Sekretario Insular 
mr. C.J.L. Frans 


KRALENDIJK 
– 
Entrante 8 di mart 2024 ta 
adaptá e preisnan di benta 
pa kombustibel. 
Preis di gasolin ta subi ku 
4 sèn, preis di disel ta subi 
ku 3 sèn, preis di kerosin ta 
subi ku 5 sèn. Preis di bòter 
di gas grandi (100 lbs) ta 
subi ku 4.50 sèn i preis di 
bòter di gas chikí (20 lbs) ta 
subi ku 1 dòler. 
Entrante 1 di yanüari 
2024 e tarifa di akseins pa 


Gasolin ta subi awe 


gasolin (MOGASS) ta USD 
31,86 sèn pa hèktoliter debí 
na e echo ku e rebaho di 
akseins a kaduká di parti di 
Reino. 
Banda di esaki entrante 
12 di yanüari 2024 ta adaptá 
e márgennan di komèrsio 
por menor. 
E márgen di komèrsio 
por 
menor 
pa 
gasolin 
(MOGASS) ta USD 8 sèn i 
pa Gasòil (LSD) tambe e ta 
USD 8 sèn. 


KRALENDIJK 
– 
Boneiru ta anunsiá un 
logro históriko: for di e 
resultadonan preliminar ta 
resultá ku na luna di febrüari 
2024 nos isla a yama bon 
biní na 17.218 bishitante 
stayover. Pa komparashon: 
na luna di febrüari di aña 
2023 e kantidat total di 
bishitante tabata 16.136 i 
na luna di febrüari di aña 
2019 esaki tabata 13.700, 
loke ta niká un tendensia 


Boneiru a risibí 17.218 bishitante den luna di febrüari 


positivo den Boneiru su 
trayektorio turístiko. Esaki 
ta un oumento di mas òf 
ménos 6,7% for di aña 
2023 pa aña 2024 i un 
kresementu supstansial di 
mas òf ménos 25% for di 
aña 2019 te aña 2024. E 
bishitantenan hulandes a 
keda e grupo di mas grandi 
ku 44% di e total, siguí pa 
e merikanonan ku 28,5%. 
Kòrsou, Canada, Alemania 
i Aruba a kontribuí den 


un forma konsiderabel na 
Boneiru su sektor turístiko. 
Na aña 2024 Boneiru 
a 
konosé 
un 
oumento 
remarkabel di 22% pa 
loke ta trata bishitantenan 
merikano kompará ku e 
aña anterior, i un oumento 
supstansial di 81% pa loke ta 
trata bishitantenan kanades. 
No opstante e tendensianan 
akí 
ku 
generalmente 
ta positivo, tabatin un 
bahada leve di e kantidat 


di bishitante hulandes di 
7923 na aña 2023 pa 7696 
na aña 4, loke ta niká 
un bahada di mas òf ménos 
2,86%. E bahada akí ta un 
konsekuensia di e bahada 
den e kantidat di buelo i 
asiento disponibel riba e ruta 
di Amsterdam pa Boneiru 
komo konsekuensia di un 
kambio di e avionnan ku 
nos partnernan di aviashon 
hulandes ta usa, i den e 
kantidat di ruta programá 
ku nan ta bula. 
E bishitantenan merikano 
a bini prinsipalmente for 
di New York, Florida, 
Pennsylvania, 
California 
i otro estadonan grandi. 
E gruponan di edat ku 
representashon mas haltu 
tabata esun di 55 pa 64 aña 
(26,2%) i esun di 65 aña 


bai ariba (24%), loke ta 
un indikashon di e interes 
fuerte 
serka 
biaheronan 
di edat un tiki mas haltu. 
E bishitantenan hulandes 
a bini prinsipalmente for 
di Noord-Holland, Zuid- 
Holland i Noord-Brabant, 
kaminda e gruponan di edat 
di 55 te 64 aña (22%) i di 45 
te 54 aña (19%) a dominá. 
Mas aleu na luna di 
yanüari 2024 Boneiru a 
yama bon biní na 54.446 
bishitante krusero riba 24 
barku krusero. 
Pa 
estadístika 
i 
informashon mas detayá 
tokante 
Boneiru 
su 
prestashonnan turístiko, bo 
por bishitá nos wèpsait riba 
www.bonaireisland.com òf 
manda un email na info@ 
bonaireisland.com 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 


K R A L E N D I J K / 
SURNAM 
-- 
Polis 
di 
Sürnam a haña kasi 600 kilo 
di kokaina den un avion 


Den avion ku destinashon Amsterdam 
Polis Surinameño ta haña 600 kilo di kokaina 


di Suriname Airways ku 
tabata bayendo Amsterdam. 
E droga tabata den 17 kaha 
ku tabata skondí den un 


espasio na e parti abou di 
e avion, segun un unidat 
spesial di droga di Polis. 
E téknikonan di Surinam 
Airways 
a 
risibí 
un 
reportahe di un iregularidat 
den e avion i a bai investigá. 
Despues ku a haña e droga, a 
yama e ekipo internashonal 
di kombate kontra droga di 
Polis, BID Team. 
E avion a keda atrasá 
pa 
oranan 
largu 
debí 
na e deskubrimentu di 
droga, pero nalmente a 
despegá for di Aeropuerto 
Internashonal di Surinam. 
Algun dia pasá, Hulanda 
i Sürnam a anunsiá ku 
nan ke kuminsá ataká 
kontrabanda 
di 
droga 
huntu. E funshonarionan di 
Duana di e dos paisnan, lo 
asistí huntu na kursonan di 
entrenamentu i interkambiá 
informashon 
tokante 
métodonan di kontrabanda. 
Hulanda a interseptá 523 
kilo di droga for di Sürnam 
aña pasá. Un aña promé, e 
tabata pesa 1187 kilo. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


MUHÉ, TIN UN KU TA 
REGOSIHÁ DEN BO! 


SEÑOR bo Dios ta meimei di bo, un guerero viktorioso. 
E lo regosihá den bo ku alegria, E lo ta ketu den Su 
amor, E lo regosihá den bo ku gritu di alegria." Sofonias 
3:17(BS) 


Mi a hala un rosea grandi i pisá; ki dia situashon ta 
drecha; kiko mi ta hasiendo robes; ningun hende ta 
mira ni ta kontentu ku mi. Kisas bo tambe ta identifiká 
bo mes ku e gritunan akí? Awe mi ke bisa bo ku tin 
Unu ku no ta mira so, ma tambe ta regosihá den bo 
ku alegria. E ta biba den bo kurason; E ta bo Guerero 
Viktorioso! 


Na momento ku nos aseptá Hesus komo nos Úniko 
i Sufisiente Salbador; E ta bira tur tur kos pa nos. 
Pasobra El a pordoná nos pikánan i kita nos kastigu; 
awor nos tin speransa di bida eterno den djE. Nos ta 
salbá, skohí, stimá, bendishoná, apartá. 
Situashon por ta difísil, nos no tin e ‘all put together’ 
manera nan ta bisa; ma un kos ta sigur: Un dia pronto 
nos lo ta liber i gosando pa eternidat. 


Miéntras tantu laga nos rekordá bon ken nos ta den 
Kristu Hesus. Pesei, si un hende ta den Cristo, ta un 
kriatura nobo e ta; e kosnan bieu a pasa kaba; ata, tur 
kos a bira nobo. 2 Korintionan 5:17. Nos ta kriaturanan 
nobo den Kristu i tur kosnan bieu i di ántes a keda 
patras, nos ta pordoná pa medio di e sanger di Hesus. 
No laga nos mente gaña nos ku pensamentu inkorekto 
i mentira. E mente no por definí ken nos ta; ta Señor 
so ta definí ken kada persona ta. 
Awe riba e dia spesial di Hende Muhé akí, lanta i 
regosihá den Señor Hesus. 


Bo tin SEÑOR Dios komo bo Guerero Viktorioso kaba? 


Gilda Beukenboom-Sintjago 
Produkshon PGM 


12.00 Herensia: 
Nos Kosecha 
13.00 Aki Boneiru: 
Raymunda Martis4 
14.00 Herensia: 
Bernard Ben Laken 
15.00 BAPA: 
Feliciano Da Silva Piloto i Vita Frans 


16.00 Aktualidat: 
Suzy Thodé 
17.00 Aki Boneiru: 
Segni Bernardina 
18.00 Herensia: 
Museo Kanta Orkidia (Dolfi & Chemi) 
19.00 BAPA: 
Ria - Rosemarie Heitkonig 


20.00 Herensia: 
Vivienno (Vi) Lindy Frank 2 
21.00 Aki Aruba: 
Atan Lee (Museo) 
22.00 Herensia: 
Martins Cecilia 
23.00 BAPA: 
Josella Chula Martinez 

KRALENDIJK 
– 
Djárason pa mas o ménos 
mitar di tres atardi, Sentral 
di Polis a keda notiká 


Outo ta basha kurá i pal’i lus abou 


di un aksidente serio ku a 
tuma lugá riba Kaminda 
Djabou. 
Na yegada di patruyá 


na e sitio, a bin topa ku un 
vehíkulo ku a dal den kurá 
di un kas bashando esaki 
abou i tambe kibra un palu 


di lus ku a bin kai riba e 
vehíkulo. 
Mesora a pidi Sentral pa 
dirigí bomberonan i tambe 
ambulans ku urgensia pa 
e sitio ku na su yegada e 
paramedikonan mesora a 
duna e víktima e promé 
asistensia, 
pa 
despues 
transport’é 
ku 
urgensia 
pa hospital pa tratamentu 
médiko avansá. 


Personal di WEB tambe 
a presentá na e sitio pa 
atendé ku e palu di lus i 
tambe pipa di awa ku a 
keda kibra. 
Kiko tabata e kousa 
eksakto di e aksidente no 
ta konosí. Na e sitio por a 
skucha ku aparentemente ta 
trata di un kaso di hit & run. 
( F u e n t e / F o t o : 
LIVE99.9FM) 


8 
Djabièrnè 8 Mart 2024 


+ 
BIDA SALÚ 


KRALENDIJK – Un 
malesa 
di 
komementu 
ménos 
konosí 
ku 
por 
ehèmpel 
‘anorexia’ 
òf 
‘boulimia’. 
Tòg 
segun 
kalkulashon, 
un 
tres 
porshento asina di mucha 
Hulandes i un porshento 
di 
adulto 
tambe 
tin 
problema ku e malesa 
akí 
‘Avoidant/Restrictive 
Food 
Intake 
Disorder’ 
(ARFID). E malesa akí 
ta e aña akí sentral den e 
siman di konsientisashon 
di komementu ku ta kaba e 
siman akí. 
Serka ARFID, hende 
tin un miedu irashonal 
di kome sierto kuminda, 
por 
ehèmpel 
pasobra 
nan tin miedu di saka òf 
choka, òf evitá kuminda 
ku un sierto tekstura. E 
malesa a riba rekonosí 
i n t e r n a s h o n a l m e n t e 
desde 2013, pero ainda ta 
relativamente 
deskonosí, 
segun Eric Dumont, hefe di 
tratamentu di SeysCentra, 
un sentro di spesialisashon 
pa mucha ku problema 
alimentisio. 
Ainda 
tin 
masha tiki konosementu 
entre e dòkternan di kas 
i den e mundu di hospital 
tokante ARFID. Ta falta 
hopi pa e muchanan bin 
serka nos. 
Dumont ta kere ku ta 
importante pa rekonosé 
e malesa mas tempran. 
Pasobra 
sí 
muchanan 
òf adulto no ta risibí 
tratamentu pa esaki, ta 


Un malesa ménos konosí ku ta 
afektá prinsipalmente mucha 


hopi probabel ku nan tin 
problema pa kome. I sí e 
sigui kome selektivamente, 
e lo tin problema tambe pa 
falta di vitamina i nutriente. 
Sandra 
Mulkens, 
profesor special di nutrishon 
i malesa di kuminda na 
Universidat di Maastricht, 
tambe ta kere ku ARFID 
mester a establesé su mes 
promé. Pa su nombramentu 
komo profesora na 2018, 
el a purba di oumentá i 
konsiensia di ARFID. “Mi 
mes, pero tambe kolega 
di SeysCentra, kolega di 
Universidat i kolega for di 
eksterior, nos a investigá 
hopi i a kapasitá hopi 
hende. I den e enfoke di e 
kadena nashonal pa malesa 
di kome, ku ta nansiá pa 
e ministerio di salú, ta un 
tema kayente.” 
Ademas, den e último 
añanan 
a 
desaroyá 
kursonan 
elektróniko 
i 
seminarionan riba WEB 
ku 
ta 
yuda 
dòkternan 
rekonosé 
ARFID. 
Pero 
e 
konosementu 
mester 
mehorá, 
Mulkens 
ta 
bisa. E ta tuma un tempu 
relativamente largu promé 
ku ta usa konosementu 
nobo den práktika. 


ARFID i outismo 
Na e momentu akí, 
SeysCentra ta e úniko sentro 
di spesialidat na Hulanda 
den e área di ARFID. Aki 
ta trata di muchanan for 
di henter e pais i e lista di 


espera ta largu, Dumont ta 
bisa. Na Utrecht, e tempu 
di warda ta oumentá na dos 
aña. 
Pero no tur ku ta yega 
aki ta realmente tin ARFID. 
Tin biá un malesa di kome 
tin un otro fondo, Dumont 
ta bisa. Na Seys nos tin un 
instrumento di medida ku 
ta yuda ku e diagnóstiko. 
Ta 
sorprendente 
ku 
muchanan ku outismo tin 
mas chèns di tin ARFID 
ku muchanan sin outismo. 
Na Seys, un kuart di 
e muchanan ku ta den 
tratamentu, 
tambe 
tin 
outismo. 


Eliminá menasa 
Si un persona ta haña ku 
e tin ARFID, e tratamentu 
ta kuminsá ku yudansa di 
dietista, pediatra i sikólogo. 
Den 
e 
kurason 
di 
e 
tratamentu, segun Dumont, 
tin terapia di komportashon. 
E meta ta pa eliminá e 
menasa di nutrishon. 
Pa hasi esaki, e spesialista 
ta traha ku e asina yamá 
seshonnan 
di 
kuminda, 
pero tambe ta diskutí e 
problemanan di kuminda. 
Nos ke investigá dikon un 
hende tin problema ku esei. 
Aña pasá, a atendé 170 
mucha entre 2 pa 18 aña 
na Seys. Ku 70 porshento, 
bo por bisa ku nan a kaba, 
Dumont ta bisa. E 30% 
restante ta bin aki tambe, 
ku yudansa i sosten di e 
mayornan. 


KRALENDIJK – Hopi 
bia ta konfundí alzheimer 
i 
demensia 
ku 
otro, 
sinembargo ta trata di dos 
diferente malesa. Boneiru 
no ta un eksepshon, aki 
tambe ta notabel e kantidat 
di 
hende 
relativamente 
yòn ku ta sufri di un di 
malesanan akí, ku por 
presentá debí na diferente 
faktor. 
Hopi biá ta konfundí 
alzheimer i demensia ku 
otro. Kiko ta e diferensia 
entre alzheimer i demensia. 
Den korto, demensia ta un 
término kolektivo pa mas 
ku 50 malesa diferente. 
Malesa di alzheimer ta 

K R A L E N D I J K / 
HULANDA – E instituto 

uso 

skur, wowo i síntomanan 

TUR DIA TA 8 DI MART?? 


NO, tur dia no ta 8 di Mart, 
Bo ta di akuerdo ku mi?, 
Pero esei nos tur sa, 
Pues ban sigui kombersá. 


Ken por bisa ku muhé ta débil? 
Ken a inventá semehante ponensia?, 
Muhé ta un ser fuerte ounke frágil, 
Pero ku abilidat i hopi resilensia. 


Muhé ta pensa semper riba otro promé, 
Pasobra puesto no ta importante p'é, 
E tin konfiansa i hopi fé, 
Di logra eksito unda ku bida benté. 


Muhé su kurason ta grandi 
Semper kapas pa sali padilanti, 
I maske den su kurason tin doló, 
E ta duna tur di su mes ku Amor. 
Muhé ta mama, ruman i amiga, 
Di gran balor pa tur ku e ta stima, 
Semper kla ku un palabra di konsuelo, 
Pa sostené kada un den nan anhelo. 


Si, awe ta 8 di Mart, 
dia internashonal di hende muhé, 
Pero ta e dia aki so mester rekonosé? 
365 dia di aña ta su dia, 
Ku mester selebrá den dushi harmonia. 


Selebrá bo dia tur dia muhé previlegiá, 
Bo ta un ser rikamente bendishoná, 
Sigui karga bo korona invisibel, 
I sa ku pa Dios bo tin un balor indiskutibel. 


Skirbí pa Ingrid Fenies 
8 di Mart 2024 


MUHÉ BO TA BALENTE 


Muhé bo ta bunita i balente, 
Bo ta e lus den skuridat di 
bo kas, 
Bo tin un energia 
sorprendente, 
Pasobra ta di hopi kos bo ta 
kapas. 


Bo ta balente, bunita i 
sorprendente, 
Bo ta yena bo kas ku lus i 
amor, 
Bo ta un ser úniko i 
resplandesente, 
Bo ta e sentro di alegria i 
kalor. 


Bria muhé, bria i sigui bria, 
No laga nada stroba ni kibra 
bo balentía, 
Sigui bria tanten ku bo ta 
riba pia, 
I tanten ku bo ta karga e 
energia 


Bo ta un ser balorá i stimá, 
Bo bunitesa no tin pa igualá, 
Tur dia ta bo dia muhé 
bendishoná, 


Awe mas ku nunka bo 
nómber ta menshoná 
Manera un diamanta bo ta 
briya, 
Firme i ku hopi seguridat, 
Bo ta karga hopi simpatía, 
Di tur ku stima bo di berdat. 


Un abrazo fuerte pa tur e 
sernan muhé, 
No pasobra awe e dia ta 
rekonosé, 
Pero ta un honor ku bo 
meresé, 
I ohalá bo lus por sigui 
resplandesé 


Skirbí pa Ingrid Fenies 
8 di Mart 2024 


8 di Mart, un dia markante den historia 
di humanidat 


Si, un dia ku ta konmemorá, 
Ku hopi añanan pasá 
Un grupo di hende muhé balente,determiná a lanta,protestá, 
Kontra tur abuso i violensia, kontra tur loke ta inhustisia, 
Eksigiendo rekonosimentu i igualdat, 
Eksigiendo pa e karga su mes responsabilidat, 
Eksigiendo derecho di libertat, 
Pa por tuma su mes desishonnan, 
i karga konsekwensia pa su akshonnan. 


Pasonan grandi a wordu tumá, 
Basá riba un lucha hustifiká, 
Pasobra apesar di tur difikultat, 
i hopi a paga ku nan bida buskando libertat, 
Tabatin logronan signifikativo, 
Pero...nos tin ku sigui ta aktivo, 
Sigui empoderá i enkurashá e hende muhé, 
Pa lucha pa protehá i mantené su derechonan i 
di e komunidat ku ta rondon'è. 


Awe ta un dia di reflekshon i konmemorashon, 
Mirando bèk riba e hende muhé i su akshon, 
Tur e lógronan grandi obtené, 
Ku nos tur awe por gosa di dje. 


Komo hende muhé nos por ta orguyoso, 
Pesei nos ta uni awe den goso, 
I nos ta pidi nos Dios bondadoso, 
Pa sigui duna nos forsa i sabiduria, 
Pa nos lucha por sigui te na viktoria. 
Hoben, adulto, mama, amiga lanta, 
Ban halsa nos bos i kanta, 
Ban mustra mundo henter nos balor, 
I karga nos lucha ku honor, 
Ban eksigí respet i rekonosimentu, 
Pasobra esaki no ta solamente algu di 
un dia òf momentu, 
Nos dia ta awe, mañan i semper!!! 


Skirbí pa Ingrid Fenies 
8 di Mart 2024 

KRALENDIJK 
– 
Captain Dons Habitat a bin 
ta trahando duru pa kumpli 
ku e tempu stipulá pa asina 
pronto por duna e mihó 
eksperensia den servisio di 
e sentro di buseo. 
Baby Dock ta den su etapa 


Baby Dock den fase final 


nal di rekonstrukshon. 
Esaki ta un instalashon 
ku ta impresindibel i ta 
un desaroyo ku e hotèl ta 
apresiá hopi. Aktualmente 
ta poniendo e dos trapinan 
na Baby Dock. Mesora ku e 
waf ta habrí, lo informá tur 


hende. 
Captain Dons Habitat 
ta gradisí tur hende pa nan 
pasenshi, pronto lo mustra 
nan e resultadonan di e 
inkreibel i hopi nesesario 
remodelashon di e Habitat 
di e ser stimá, Capitan Don. 


KRALENDIJK 
-- 
Siudadano Shahir Theodora 
kier a trese su sosten na 
piskadónan i nan waf. Tin 
un kaso andando kontra 
e waf i e piskadónan. E 
desishon 
tumá 
kontra 
piskadó 
ta 
apnormal. 
Unda 
e 
pruebanan 
ta. 
Loke ta menshoná den e 
komunikado 
di 
Entidat 
Públiko Boneiru kontra su 


Medida waf di piskadó apnormal 


propio hendenan ta tei tur 
tempu, di sùit te nort. 
Si 
tuma 
e 
kehonan 
ei kontra e waf kua ta 
afektando e piskadónan, 
mester tuma di otro sitionan 
tambe. No ta na e waf ei so 
e kosnan ei ta pasa. Si e 
aktonan akí ta resien, bini 
ku prueba di e kehonan i 
aktonan kometé na e waf 
i ku fecha, pasobra, segun 


Theodora, el a lesa par di 
kos nunka el a tende ni mira 
sosodé entre Kas di Regata 
pa e waf di piskadó. Pues 
bini ku prueba pa e pueblo i 
stòp di tuma e pueblo hasi. 
I e pueblo tambe mester 
lanta para e abuzunan akí. 
Theodora: “Gobièrnu di 
Boneiru i Kuerpo Polisial 
por skirbí loke nan ke den 
komunikado i laga bo kere, 


esei no ta e kaso mas serka 
nos aki na Boneiru. Trese 
prueba dilanti sino, no mete 
ku nos pueblo. No keda 
bini ku rumor riba pueblo. 
Pasobra basta hende sa 
kaba ken ta duna òrdu na 
Entidat Públiko Boneiru. 
E weganan akí ta yegando 
nan nal, sea na bon òf na 
malu.” 
Theodora ta pidi pueblo 
lanta pa bo derechonan i 
protehá nos piskadónan, 
esaki 
ta 
akto 
kontra 


piskadó. 
Stòp 
di 
laga 
Gobièrnu keda imponé kos 
inkorekto den boso bida. 
Lanta for di soño, boso tin 
mas derecho i poder ku 
Gobièrnu si mester protesta 
pa protekshon di nos wak i 
pa boso derechonan hasié, 
pueblo ta ku boso. 
Meskos ku a plama e 
notisia riba media sosial, 
nos ta hasié mas grandi pa 
mundu mira e abuzunan 
akí. Huntu nos ta logra. Bin 
bon, òf no bin. 

Servisio di imigrashon i Naturalisashon Hulanda 
Karibense (IND-CN) ta será riba 15 di mart. IND-CN 
ku dedikashon ta empeñá su mes e dia aki pa BON 
DOET, STATIA DOET i SABA DOET. 


BON DOET, STATIA DOET i SABA DOET ta akshonnan 
boluntario. Riba 15 i 16 di mart ta ehekutá desénas di trabou 
serka diferente fundashon i asosiashon. Tur hende ta invitá 
pa partisipá. 


Riba djaluna 18 di mart IND-CN ta disponibel atrobe segun 
orario di oﬁsina normal. 


IND-CN será riba 
15 di mart 


KRALENDIJK 
– 
Luna pasá Reef Renewal 
Foundation 
Bonaire 
a 
haña bishita di un grupo di 


Seshon edukashonal pa studiantenan di Seamester 


studiantenan di Seamester, 
durante nan biahe momentu 
ku nan ta biahe for di Karibe 
pa Tahiti. 


Lola, 
e 
osial 
di 
programa di edukashon di 
Reef Renewal Foundation 
Bonaire, a subi bordo di 


e boto Argo, durante su 
parada na Boneiru, pa papia 
di tur loke ta relashoná ku 
restourashon di koral. 
Ku e ekipo interno, 
Lola a kubri e konseptonan 
básiko di e refnan di koral di 
Reef Renewal Foundation 
Bonaire, el a enfatisá dikon 
e restorashon aktivo ta asina 


krusial i a profundisá den 
diferente téknika i proyekto 
aktual na Boneiru. 
Un gran gradesimentu 
na Seamester pa invitá 
Reef Renewal Foundation 
Bonaire i ta deseá e mihó di 
suerte den e resto di biahe 
Tahiti. 

**Nos amigu di kas. Hopi kos nos tabata hasi huntu 
den famia. Pasobra nos a konsiderá Pro, manera 
nos ta yam’é, komo parti di famia ku nos a stima. 
Semper nos sitio di enkuentro ta na kas di mi 
mama Tecla, pa nos hunga dominó i pasa hopi 
prèt. 
Pro ta gosa un bòl i ta keda henter ora djente afó. 
Lo mi keda semper rekordá kon dia mi a haña 
sorpresa di mi 60 aña, ku mi a haña Pro tambe ku 
a biaha bin Aruba pa ta parti di mi sorpresa. Nos a 
biaha huntu pa Colombia. 
Semper nos tabata forma grupo pa nos hasi 
kosnan gezellig huntu ku nos famia. I semper Pro 
tabata presente. 
Pro tabata gusta pa partisipá semper huntu ku 
nos. 
Pro a bai Hulanda pa regresá bèk despues di 3 
luna. 
Nunka mas Pro a bini bèk. Nos semper a puntra 
pa Pro, pero sin por tin kontakto kuné. 
Pro estando na Hulanda, a manda un kariño pa 
mi. 
Kual mi a apresiá hopi den prinsipio ku Pro a bai. 
Pero despues tabata hopi difísil pa nos a tende 
profundamente di nos Pro stimá. 
Nos no sa sí ainda e espasio lo tei ku nos por mira 
Pro pa e último biá na mundu. Esei sigur nos ta 
pendiente di dje pa sa ku su último tributo lo tuma 
lugá na Boneiru òf Hulanda mes. 
Pro tabata un plaser di tabatin bo pa basta aña 
huntu ku nos i nos lo sigui rekordá e bon tempu ku 
nos a pasa huntu. 
Bo sa kon nos tabata apresiá bo i stimá bo. Awor 
nos a pèrdè un di nos miembronan di nos tim di 
dominó WAÑAP. 
Pro drumi dushi i nos lo sigui ku rekuerdonan ku a 
keda atras den felis memoria. 


Nestor Porfirio Janga 
a bai nos dilanti 


Pa: Josefine Trinidad-Piar 


KRALENDIJK 
-- 
Djamars atardi Direktorado 
di 
Supervishon 
i 
Mantenshon di Lei, a hasi 
akto di presensia na Kaya 
Barakuda pa inspekshoná 


Kontròl zeta kantu di kaminda 


e posibel zeta di kushina 
ku tin bashá riba tereno 
públiko. 
Un ratu promé, segun 
Noel Janga di Evidensia 
Real, e empresario ta sali 


pafó ku wea di aros atrobe 
benta gewon abou pariba 
di kaminda. Janga ta spera 
ku lo por bini un solushon 
pa e aktitut a-higiéniko di e 
empresarionan asiátiko akí. 


Invitashon 
anochi informativo 
Wet Studieﬁnanciering 


Apresiabel studiante, 


RCN-Studieﬁnanciering ta invitá bo huntu ku bo mayor(nan) 
na un anochi informativo, kaminda funshonarionan di RCN- 
Studieﬁnanciering lo duna splikashon kiko WSF-BES ta enserá. 


Esaki lo tuma lugá: 
Djamars 12 di mart 2024 pa 7’or di anochi 
den sala di reunion ‘Aquarius’ di Captain Don’s Habitat Bonaire 
na Kaya Gobernador N. Debrot 103 


Por fabor trese pèn i papel pa hasi anotashon. 


Na nòmber di Rijksdienst Caribisch Nederland - Studieﬁnanciering, 


Jeﬀerson Coﬃe 
Kordinadó di kalidat WSF BES 


Rijksdienst Caribisch Nederland 
Onderwijs, Cultuur en Wetenschap 

KRALENDIJK -- Aña 
pasá, 
Dutch 
Caribbean 
Nature Alliance (DCNA), 
osialmente 
a 
lansa 
e 
proyekto 
monitoreo 
pa 
konservashon 
di 
biodiversidat 
di 
para 
na 
Karibe 
Hulandes. 
E 
inisiativa 
akí 
ku 
Ministerio di Agrikultura, 
Naturalesa i Kalidat di 
Kuminda 
ta 
sostené, 
tin komo meta pa ekipá 
organisashonnan lokal di 
maneho di naturalesa na 
Aruba, Boneiru, Kòrsou, 
Saba, Sint Eustatius i Sint 
Maarten, ku instrumento 
pa aktivamente monitoreá 
i protehá populashonnan di 
para di tera i nan alrededor. 
Despues di un promé 
aña eksitoso, tur e islanan ta 
preparando pa e próksimo 
k o l e k s h o n a m e n t u 
di 
informashon 
den 
primavera. 
E proyekto dinámiko 
akí, impulsá pa siensia, 
ta 
mas 
ku 
solamente 
kolekshonamentu 
di 
informashon. E ta fasilitá 
tambe análisis i interkambio 
di 
konosementu 
di 
tendensianan 
den 
informashon di populashon 
di para, di manera ku ta 
optené konosementu mas 
profundo den salú di medio 
ambiente di tur e seis 
islanan di Karibe Hulandes. 
E proyekto ku ta planiá 
pa e promé kuartal di 2028, 
ta hasi uso di entrenamentu 
mehorá, programanan di 
monitoreo 
standarisá 
i 
investigashon den vèlt pa 
proporshoná konosementu 
balioso pa loke ta trata 


Aktualisashon proyekto monitoreo di para 


salú 
di 
ekosistemanan 
lokal. Pa medio di evaluá 
e abundansia relativo, e 
komposishon di espesie i 
e kambionan den medio 
ambiente, e inisiativa ta 
ofresé un lèns úniko ku por 
evaluá salú en general di 
ekosistemanan kuné. 
Banda di esaki, para ku 
ta aktua komo aktornan 
klave den ekosistemanan 
insular, ta kontribuí na 
polinisashon i plamamentu 
di simia i nan ta asentuá 
importansia 
di 
áreanan 
protehá 
pa 
espesienan 
vulnerabel. 


Konosementu optené 
Miéntras 
kada 
isla 
ta prepará su mes pa e 


próksimo kolekshonamentu 
di 
informashon 
di 
primavera, 
ta 
esensial 
pa pensa tokante algun 
konklushon intrigante for 
di e investigashonnan di 
aña pasá. 
Na Aruba i Boneiru den 
otoño nan a opservá ménos 
espesie kompará ku den 
primavera i e espesienan 
tabata 
repartí 
den 
un 
forma mas uniforme den e 
supstrato di lava. 
Na Kòrsou den otoño 
nan a opservá mas espesie i 
e rikesa/uniformidat tabata 
un tiki mas tantu ku den e 
supstrato di lava. Durante e 
investigashonnan di otoño 
na Aruba, mas tantu biaha 
nan a opservá e chuchubi 


tropikal, mò, totolika i 
e chibichibi, barika hel, 
bachi pretu, miéntras ku na 
Boneiru e prikichi, tirano 
grandi, chuchubi tropikal i 
trupial Venezolano, tabata e 
paranan mas komun. 
E para di misa ta esun 
ku nan a opservá mas 
tantu biaha na Kòrsou, 
siguí pa e chonchorogai, 
chibichibi 
barika 
hel/ 
bachipretu) 
i 
chuchubi 
tropikal. Den primavera i 
den otoño, e abundansia 
relativo promedio di tur e 
espesienan ku nan a opservá 
tabata mas tantu den kalichi 
ku den e supstrato di lava 
na Aruba i Boneiru. Na 
Kòrsou esaki tabata e kaso 
tambe den primavera, pero 
no den otoño. 
Meskos ku na Aruba i 
Boneiru, den primavera 
nan a registrá mas tantu 
espesie na Sint Eustatius 
i Sint Maarten, kaminda e 
espesienan tabata repartí 
mas uniforme den mondi 
seku. Ta posibel ku e 
espesienan mas raro ku 
ta biba den zonanan di 
transishon ta agrupá den 
áreanan di mondi, kompará 
ku 
e 
espesienan 
mas 
general ku un plamamentu 
mas amplio. 
Na Saba den otoño nan 
a opservá mas espesie den 
mondi seku i den selva 
tropikal, pero ménos den 
e zona di transishon, entre 
áwaseru i mondi seku. 
Chibichibi barika hel/bachi 
pretu, tabata un di e tòp 
kuater espesienan mas tantu 
opservá na tur e tres islanan, 
huntu ku chuchubi wowo 
blanku, palabrua, bloudùif, 
palomba pretu, na Saba 


zenaida dove, chuchubi 
wowo blanku i antillean 
crested 
hummingbird 
na Statia i mò, lesser 
antillean bullnch i wimpi, 
chonchorogai 
na 
St. 
Maarten). 


Esfuerso di e seis islanan 
Gustosamente DCNA ke 
gradisí tur e islanan pa nan 
dedikashon pa hasi e promé 
aña di kolekshonamentu 
di 
informashon 
un 
éksito 
i 
Ministerio 
di 
Agrikultura, Naturalesa i 
Kalidat di Kuminda, pa e 
nansiamentu. 
Despues di tempu e 
tendensianan di populashon 
lo hasi posibel pa e parkenan 
konsiderá si ta nesesario pa 
implementá 
strategianan 
èkstra 
di 
konservashon 
pa 
espesienan 
raro 
òf 
espesienan ku ta birando 
ménos. 
E 
proyekto 
akí 
ku 
ta dura sinku aña, lo 
proporshoná konosementu 
krusial den e státus di 
populashonnan di para di 
tera ku ta brui na tur e seis 
islanan di Karibe Hulandes 
i lo duna trahadónan di 
maneho 
instrumentonan 
pa por traha mihó plannan 
pa konservashon efektivo 
di espesienan lokal riba 
término largu. 
Entre luna di mart i aprel 
ta kolekshoná informashon 
di primavera na tur e seis 
islanan pa aña 2024, pues 
tene outoridatnan lokal di 
maneho di parke na bista pa 
e último informashonnan. 
Pa mas informashon i 
entrevista, por fabor tuma 
kontakto 
ku 
research@ 
DCNAnature.org 

Tonchi mañan ta di dia 
di hende... 
Awèl si laga nos deseá nos 
hende muhé nan un felis dia 
di hende muhé. 


DEN PASO DI 


BÒI 


Un di e programanan ku 
mi gusta graba mas, den 
kuadro di Herensia, ta e 
seri kaminda mi ta kana 
den bario Nort di Saliña 
huntu ku Stella i Rudy 
Mercera pa papia di kas- 
nan den e bario i kende a 
biba den nan. Nos ta pur- 
ba graba mas frekuente 
posibel, esta un bes pa 
siman. No tur biá sinem- 
bargo nos ta logra. Pero 
kon ku bai bini, e siman 


aki nos a graba esun nr. 
26 kaba. 
*** 
E 
promé 
programan- 
an nos a pone bou dje 
nòmber di ‘Aki Boneiru’. 
Despues nos a disidí di 
pone nan bou di Heren- 
sia mes. Inspirashon pa 
e seri di programa aki 
a bini di Japi Oleana, 
kende a kuminsá tene 
algun aña pasá dia pro- 
mé di mei, un kaminata 


den Rincon, huntu ku 
Nel Janga, pasando a 
lo largo di kasnan ‘bieu’ 
pa konta di nan habitan- 
tenan. Mi a kopia e idea 
ei i a aplik’é den Nort di 
Saliña, bario na unda mi 
tata a nase i lanta. Mi tin 
laso fuerte ku e bario aki, 
konosí ántes komo Ku- 
nuku Bieu. 
*** 
Rudy i su ruman Stella 
ta dos ensiklopedia hu- 


mano. Nan a haña hopi 
informashon di nan wela 
Maria Martilio-Martijn, un 
hende muhé skèrpi ku 
a bula 100 aña di edat i 
kende m’a entrevistá pa 
mi programa di radio. 
Stella den e seri di pro- 
grama ta referí tambe na 
su wela: “Wela a konta 
nos....” Bunita referen- 
sia. 
*** 
E siman aki nos a gra- 
ba den e parti nort di 
Kaya Kasike, na kas- 
nan di Shon Pa i Benilia 
Evertsz, Chilan i Atancia 
Muller, Jerónimo i Petra 
Nicolaas. Spesialmente 
e kas di Chilan i Atancia 
a tuma su tempu, paso- 
bra ta dos persona ku a 
laga nan stèmpel atras 
den e bario aki i Boneiru 
kompletu. 
*** 
Mi ta kalkulá ku nos lo bai 


keda kla ku grabashon 
den e bario e aña aki, 
teniendo ku ta sosodé 
ku tin bes nos ta bula 
algun siman sin graba. 
Ta surgi otro trabou ku 
nos mester kumpli kuné. 
Mi deseo ta pa bini ku e 
tipo di programanan aki 
tambe pa otro barionan, 
manera Antriol. Pero pa 
logra esaki mester di bo- 
luntario pa kana den e 
bario aki i graba. Mi so 
no por. Antriol ta un bario 
grandi. Ta algu ku lo bai 
tuma mas ku un aña di 
grabashon. 
*** 
Ainda tin barionan mane- 
ra Nikiboko, Tera Kòrá i 
Playa. 
Pa e último aki mi tin un 
otro idea, mirando ku un 
parti grandi di e edifisio- 
nan den Playa a dispar- 
sé. Keda pendiente. 
*** 


Durante e grabashon e siman aki nos a haña kompaño di un kachó pretu ku a bin 
tras di Rudy, kende a duna e kachó aki e nòmber di Buchi Pe. No ta su kachó. 
Santo Muller, yu di Luis i Angela Muller, ta habitante 
awendia di e kas di Chilan i Atancia. 

Sin diploma, pero importante 
Tin hende ku no tin diploma, pero tur hende ta respet’é. 
Tin hende ku no tin título, pero tur hende ta atmir’é. 
Tin hende ku no tin doktorado, pero tur hende ta skuch’é ku 
smak. 
Tin hende ku no ta figura pa nada, pero tur hende tin rèspèt 
pe. 
Tin hende ku no tin famnan grandi, pero tur hende ta atmir’é. 
E berdadero altura di hende no ta den su diplomanan, sino: 
Den e bèrdat di su bida. 
Den e honestidat di su bida. 
Den e sinseridat di su bida.. 
Den e testimonio di su bida. 
No ta e kaha loke ta duna balor na e kontenido. 
No ta e diplomanan loke ta hasi e hende grandi. 
Ta posibel ku abo ta sinti bo mes poko kos; sin embargo, 
otronan ta konfia bo. 
Ta posibel ku abo no tin título algun; sin embargo, otronan ta 
kere den bo. 
E bèrdat di bo bida ta loke ta duna bo prestigio i balor. 
No ta e pakete ni e propaganda, ta abo mes ku bo bida. 
E por ta un bida simpel, pero den kua tur hende ta konfia. 
Esaki ta bo berdadero outoridat. 
E ta bo ser i no bo aparensia i propaganda. 
Ta p’esei, sea di bèrdat, i lubidá loke otronan ta pensa òf 
bisa di bo. 


Ningun hende por biba sin 
fe, sin kreensia, pasobra nos 
tur ta konfia asina tantu per- 
sona ku nos ta topa kontinua- 
mente, òf pasobra nos ta 
suponé ku kosnan “lo a fun- 
shoná” di moda korekto i asi- 
na lo ta posibel hiba nos 
proyektonan padilanti. 


San Cirilo di Herusalèm 
(obispu di siglo IV) a ilustrá e 
idea aki den un katekesis di- 
rigí na esnan ku tabata bai ris- 
ibí boutismo. Ora el a splika 
nan ku fe no ta algu únika- 
mente pa kristiannan, Cirilo a 
mustra kon hopi persona ta 
hasi loke nan ta hasi dor di fe. 


”Tampoko tin ku pensa ku e 
prestigio di fe ta duna únika- 
mente entre esnan ku ta pro- 
tehá nos bou di e nòmber de 
Kristu, sino ku tur loke ta hasi 
riba mundu, inkluso di parti di 
esnan ku ta leu di Iglesia, ta 
keda penetrá dor di fe”. 


Kua ehèmpelnan ta ilustrá e 
bèrdat aki? San Cirilo a pone 
4 ehèmpel: esun di e esposo- 
nan, esun di e kampesino, esun 
di e nabegante, i esun di 
negoshi: 


”Pa medio di un fe, dos per- 
sona straño ta uni dor di lein- 
an nupsial; personanan otro na 
esun otro ta drenta den ko- 
munion di kurpa i biennan me- 
diante e fe ku tei presente den 
e kontrato matrimonial. Tam- 
be den un sierto fe ta apoyá e 
trabou agríkola, pues esun ku 
no tin speransa di risibí fruta 
no ta kuminsá traha. Ku fe 
hòmbernan ta subi laman ora, 


Tur pèrla ta konsekuensia 
di un uster ku a ser heridá dor 
di un grano di santu ku a dren- 
ta den su interior. Un uster ku 
no a ser heridá no por pro- 
dusí pèrla. 
Den e parti interno di e 
uster tin un sustansia yamá 
“nácar” i ora un grano di san- 
tu penetrá den e uster, esaki 
ta kubrié ku kapanan di ná- 
car pa protehá su mes, 
dunando komo resultado, e ta 
bai formando un pèrla bunita 
i briante. 
Bo a sinti bo mes heridá 
dor di palabranan òf aktitut- 
nan di un persona? 
Bo a ser akusá di bisa kos- 
nan ku nunka bo a bisa? 
Bo ideanan a ser rechasá òf 
redikulisá? 
Nan a kulpa bo di a hasi 
algu ku hamas bo a hasi? 
Bo aktitut frente sierto situ- 
ashonnan, ta ser malinter- 
pretá? 
Bo a sufri algun bia di 
gòlpinan di indiferensia? 
A heridá bo presisamente e 
personanan ei ku ménos bo a 
spera? 
Nan no ta balorá bo man- 


Nos fe di kada dia 


Fernando Pascual 


Palabranan di aliento 
No yora pa loke bo a pèrdè, lucha pa loke bo ta keda 
kuné. 
No yora pa loke a muri, lucha a loke a nase den bo. 
No yora pa esun ku a bai, lucha pa esun ku ta ku bo. 
No yora pa esun ku ta odia bo, lucha pa esun ku ta stima 
bo. 
No yora pa bo pasado, lucha pa bo presente. 
No yora pa tu sufrimentu, lucha pa bo felisidat. 
Ku e kosnan ku ta sosodé ku hende nos ta bai siñando ku 
nada ta imposibel pa solushoná.(Papa Francisco) 
Lágrimanan ta seka i no ta solushoná nada. 
Resentimentu no ta kambia pasado i ta amargá presente. 
Rekuerdonan negativo di pasado no ta hasi nan nobo, 
pero ta amargá abo. 
Mihó nos lucha pa loke ta nobo. 
Mihó nos lucha pa kambio. 
Mihó nos lucha pa futuro. 
Kòrda loke a sosodé por yuda nos na mira futuro, pero no 
pa kambia pasado. Mantené e heridanan di ayera bibu ta 
renobá e doló di ayera pero sin kambia nada. Lo úniko ku 
ta kambia e ayera ta un awe i un mañan nobo. 


konfiando den un tronkon di 
palu chikí, ta kambia solides di 
tera pa e agitashon di olanan, 
entregando nan mes na sper- 
ansa insierto i mustrando un 
konfiansa mas sigur ku kualki- 
er haf. Den konfiansa, final- 
mente, negoshi di hendenan ta 
apoyá”. 


E lista di ehèmpel lo por ta 
muchu mas largu: dor dia fe dos 
hende a kuminsá na ser amigu, 
un sòldá ta obedesé su kapi- 
tan, un siudadano ta pidi husti- 
sia na tribunalnan, míles di per- 
sona ta duna nan voto na un 
kandidato, kasi nos tur ta re- 
kurí na un médiko pa aliviá nos 
malesanan... 


Pa desgrasia, tin biaha ta duna 
engaño i froude. E fruta ku nos 
a pensa di ta bon, konfiá den e 
sonrisa di e bendedó, ta resultá 
di ta yen di bichi. E amigu ku 
nos lo a ofresé un fiansa pa sali 
di un pèrta a kombertí den un 
usuario kruel. E konfidente na 
kende nos ta habri nos kura- 
son ta divulgando sekretonan 
masha personal na otro perso- 
nanan. Inkluso nos tin di re- 
konosé, ku pena, nos a faya ku 
esnan ku a pone nan fe riba nos 
skoudernan. 


Apesar di e frakasonan, fe hu- 
mano ta un ingrediente impres- 
indibel di bida. Pasobra nos ta 
konfia e konstruktornan kon 
nos por ta trankil di e kas, po- 
lis na ora di kana riba kaya, 
sobra shofùrnan ora nos ta kore 


outo riba kaya, e funshonari- 
onan ora nos ta pidi un serti- 
fikado, inkluso e polítikonan 
bon (ku tin) na e ora di soña 
den un mundu un poko mas 
hustu 
i 
mas 
bon. 


Ora el a reflekshoná riba e 
eksperensia humano univer- 
sal, Papa Huan Pablo II a 
definí hende komo “animal di 
kreensia”, pues “den bida di 
un hende e bèrdatnan simple- 
mente keré ta muchu mas nu- 
meroso ku esnan hañá medi- 
ante e komprobashon per- 
sonal. En efekto, ken lo ta 
kapas na diskutí krítikamente 
e innumerabel resultadonan di 
siensianan riba loke e bida 
moderno ta basa? Ken lo por 
kontrolá pa ku kuenta e fluho 
di informashonnan ku dia pa 
dia ta ser risibí di tur parti di 
mundu i ku ta ser akseptá den 
e linia máksimo komo berda- 
dero? Finalmente, ken lo por 
rekonstruí e prosesonan di 
eksperensia i di pensamentu 
pa kua a akumulá e tesoro- 
nan di sabiduria i di religiosi- 
dat di humanidat? Hende, e 
ser ku ta buska e bèrdat, ta 
pues tambe esun ku ta biba 
di kreensianan” (ensíklika 


era realmente bo meresé? 
E ora ei, pordoná i hasi 
di bo herida un pèrla. Kubri 
bo heridanan ku vários 
kapa di amor, kòrda ku mas 
kubri bo herida ta, ménos 
doló lo bo sinti. 
Por lo kontrario, si bo no 
kubrié ku amor, e herida ei 


lo keda habrí, e lo hasi bo mas 
doló kada dia mas, el lo infektá 
ku resentimentu i amargura i pió 
ainda, nunka e lo sera. 
Un pèrla ta un herida kurá dor 
di e amor di Dios. 


(Pader Guillermo Serra) 


Pèrlanan ta produkto di doló 


“Fides et ratio” n. 31). 


Fe ta, por lo tantu, manera 
e pan di kada dia: parti in- 
tegrante di e eksperensia hu- 
mano. For di e fe aki nos ta 


sigui awe riba kaminda: yudá dor 
di shentiun di mannan amigu i ku 
e posibilidat di ta, nos tambe, 
hòmber i muhénan den kua otro- 
nan por pidi yudansa den e dis- 
tinto situashonnan di bida. 


Kosnan ku nan nòmber 
Anónimo 


Loke nan ta yama di kai i bolbe lanta, 
di frakasá i bolbe kuminsá, 
di sigui un kaminda i tin ku drei e, 
di topa ku doló i tin ku konfront’é, 
esaki, no yam’é atversidat, 
yam’é SABIDURÍA 


Loke nan ta yama di sinti man di Dios i sa ku bo ta impotente, 
di fiha un meta i tin ku sigui otro, 
di hui di un prueba i tin ku enfrent’é, 
di planiá un vuelo i tin ku kòrta den dje, 
di aspirá i no por, 
di ke i no sa, 
di avansá i no yega, 
esaki, no yam’é kastigu, 
yam’é ENSEÑANZA 


Loke nan ta yama, di pasa dianan huntu radiante, 
dianan felis i dianan tristu, 
dianan di soledat i dianan di kompania, 
esaki, no yam’é rutina, 
yam’é EKSPERENSIA 


Loke nan ta yama, di ku bo wowonan ta mira i bo oidonan ta 
skucha, i bo serebro ta funshoná i bo mannan ta traha, 
i bo alma i bo sensibilidat ta sinti, 
i bo kurason ta stima, esaki, no yam’é poder humano, 
yam’é MILAGER 

ARUBA 
ARUBA 


ORANJESTAD 
-- 
Gabinete Wever-Croes II ta 
hortando e futuro di Aruba. 
Den e recien rapport anual 
di Raad van Advies mr. 
Mike Eman ta mira como 
conrmacion cu e actual 
gobierno ta hortando e 
porvenir 
di 
pueblo 
di 
Aruba. 
Mr. 
Mike 
Eman 
a 
cuminsa na cita e activista 
hoben, Greta Thunberg, 
medio ambientalista cu den 
United Nations a expresa 
na gobernantenan cu ta 
neglishando e consecuencia 
devastador 
di 
cambio 
climatico cu e siguiente 
sentimento: 
“You 
are 
stealing our future in front 
of our very eyes”. Den 
e contexto aki mr. Mike 
Eman a cita un cantidad di 
paragrafonan for di rapport 
anual di Raad van Advies 
caminda e ta constata cu e 
sufrimento cu e ta sinti y 
mira den bario y hogarnan 
ta evidencia con devastador 
Gabinete Wever-Croes ta 
y ta hortando e porvenir 
actual di Pueblo y ta futuro 
di Aruba. 


Lider di AVP, mr. Mike Eman: 
Gabinete Wever-Croes ta devastador p’e porvenir di Pueblo 


Mr. Mike Eman a trece 
dilanti e conclusionnan mas 
preocupante den e rapport 
di Raad van Advies. El a 
cita: “Fuera di e resiliencia 
di e economia, tambe e 
resiliencia di e hogarnan di 
Aruba ta bou presion”. 
RvA ta mustra cu ta parce 
cu tin poco atencion pa 
siguridad social y nanciero 
di e ciudadanonan, hopi no 
ta den un condicion cu nan 
no tin opcion mes pa scoge 
un direccion pa provee nan 
cu un porvenir. E desaroyo 
di economia no ta bay pareu 


cu e desaroyo nanciero di 
nos pueblo, specialmente 
pa esunnan cu ta na e 
nivel mas margina den 
nos sociedad e situacion ta 
birando tur dia mas facil. 
Esaki Eman ta bisa ta 
e pobresa cu nos ta mira 
y sinti, un pueblo sin 
opcion y perspectiva, un 
ciudadania yena cu debe 
y un decit continuo den 
nan entrada pa cubri pa 
un existencia basico. Pa 
Eman, e conclusion aki di 
Raad van Advies ta bisto 
for di varios aña caba 


den comunidad ora cu e 
ciudadano no por paga pa 
e costo di bida of e remedi 
cu e tin mester of ora cu 
mayornan no por paga pa 
e aumento den schoolgeld. 
Esey ta e manera con 
Gabinete Wever-Croes II 
ta hortando for di pueblo 
di Aruba. E ta referi na 
un 
inacion 
persistente 
di 8% cu ta directamente 
relata na e peso scal riba 
cabes impone door di e 
gobierno aki cu un cantidad 
do medida, mencionando 
specicamente e aumento 
di BBO y e introduccion di 
BBO na frontera. Citando 
cifra di CBS y di Banco 
Central, e rapport aki ta 
menciona cu e situacion 
nanciero di e Arubiano 
ta den un pleno crisis door 
cu por lo menos 50% di e 
poblacion ta gana menos di 
e minimo cu e mester pa biba 
y cu e diferencia aki ta esun 
di mas grandi den ultimo 
seis aña; exactamente e 
mesun tempo cu nos pais ta 
bou mando di un coalicion 
lidera pa partido MEP. 
“Miseria ta batiendo na 


porta di tur hende na Aruba, 
mientras cu ministernan 
y 
parlamentarionan 
di 
Gabinete 
Wever-Croes 
II y MEP y Raiz ta biaha 
rond mundo gabando con 
bon economia di Aruba 
ta,” Eman a expresa cu 
indignacion pa e maneho 
desastroso y e efecto cu e 
tin pa e ciudadano. 
Despues di a mira tur e 
argumento y conclusion cu 
Raad van Advies ta ofrece 
den su rapport anual 2023, 
e determinacion di partido 
AVP pa rescata e futuro 
di Aruba y defende e bon 
comun, ta mas fuerte cu 
nunca. Eman: “Cada bes 
Aruba a confronta reto 
y crisis grandi, cada bes 
cu tabatin e anhelo pa un 
cambio grandi, e solucion 
y compromiso a sali for 
di e cuna aki, y un biaha 
mas ta for di e cuna aki di 
AVP ta bay rescata Pais 
Aruba y rescata e futuro 
di e ciudadano Arubiano. 
Nos ta BOLTER E COS aki 
pasobra e momento a yega 
pa pone e pais aki bek den 
man di pueblo.” 


ORANJESTAD -- E 
tema di Plan di Mayor, 
cual a drenta na vigor 
dia 1 di maart 2024, ta 
uno hopi importante pa 
sigui elabora riba dje 
mirando e relevancia cu 
e tin den comunidad pa 
loke ta e proteccion di e 
muchanan. Parlamentario 
di Fraccion di MEP, 
Ricky Hoek a splica cu 
Plan di Mayor ta uno cu a 
cana su caminda te cu por 
n el e bira un realidad. 
Ta un iniciativa di 
colega di MEP, Michella 
Steenvoorde-Lacle, ken 
a traha duro hunto cu su 
team riba e plan di mayor 
y e ley aki. Esaki ta un ley 
hopi importante pa loke ta 


Parlamentario Ricky Hoek (MEP): 
Plan di Mayor a drenta na vigor na beneficio y proteccion di nos muchanan 


trata e muchanan, Hoek a 
enfatisa. E ley ta encera cu 
ora un pareha divorcia of 
separa, nan mester yega 
na otro pa asina pone riba 
papel kico ta bira e futuro 
di e yiu of yiunan, pa loke 
ta e responsabilidad di 
cada mayor, como tambe 
participacion di e yiu den 
e programa aki. 
Ricky Hoek a indica 
tambe 
cu 
tur 
esaki 
mester 
sosode 
prome 
cu e divorcio yega asina 
leu. “Unabes cu e Plan 
di Mayor ta traha, ora 
cu yega dilanti di mesa 
berde, señor hues lo 
puntra pa e plan di mayor 
aki y esaki mester wordo 
poni dilanti pa asina 


mustra cu en berdad e 
mayornan a traha hunto 
na e plan di mayor cu ta 
na benecio di e yiunan”. 
Den caso cu e acuerdo 
entre e mayornan no bay 
segun ta desea, kiermen 
cu no tin un plan hunto, 
e ora pa e casonan aki 
tin ‘mediation’ cu ta un 
persona cu ta bay para 
meymey y cu ta bay yuda 
den e proceso dunando 
e mama y e tata e guia, 
como tambe na e yiu. 
Na nal, e plan di 
mayor lo ta pa percura 
pa e guia y educacion 
di e yiu den futuro, e 
parlamentario a enfatisa. 
Pa aworaki, “nos ta 
sumamente 
contento 


cu dia 1 di maart Plan 
di Mayor a drenta na 
vigor y sigur esaki ta 
bay ta na benecio di 
nos 
muchanan, 
pero 
tambe di e mayornan, di 


otro instancianan como 
tambe di e netwerk cu ta 
rond di e mucha, pasobra 
e mucha mester keda 
central”, 
Parlamentario 
Hoek a nalisa. 

ARUBA 
KÒRSOU 


WILLEMSTAD 
– 
Djadumingu 10 di mart 
ta un dia spesial pa Radio 
Hoyer, ku despues ta 
selebrá osialmente su 
aniversario. E hit históriko 
akí ta koinsidí cu e 40 
aniversario di 'E solo di 
pueblo’, e transmishonnan 
pionero 
ku 
energia 
solar for di Tafel Berg, 
un 
inovashon 
posibel 
danki na e tékniko Fred 
Chumaceiro. 
Na 
honor 
di 
e 
selebrashon dòbel akí, ta 
organisá un seremonia 
sobrio, ku ta inkluí un 
Santu Sakrisio di Misa 
na Katedral di Pietermaai, 
siguí pa un enkuentro di 
konvivensia. 
E 
selebrashon 
ta 
kuminsá dia 10 di mart 
9’or di mainta ku un Santu 


Radio Hoyer ta selebrá 70 
aña di eksistensia 


Sakrisio di Misa, presidí 
pa Obispu Luis Secco, na 
Katedral di Pietermaai. E 
kor Guadalupana ta animá 
e servisio musikalmente. 
Despues 
di 
misa, 
e 
invitadonan ta invitá pa 
bebe chukulati kòrá i lèter 
den e hò di Katedral, 
reuní e komunidat den un 
atmósfera di remembransa 
i goso. 
Komo 
parti 
di 
e 
selebrashon, Tim de Wolf, 
un eksperto di Hulanda 
kende a digitalisá tantu e 
archivo di Radio Hoyer 
komo e registronan di 
Hoyco, lo duna konferensia 
i entrevista e luna akí. Su 
presentashonnan ta duna 
informashon riba e balioso 
trabou di digitalisashon di e 
legado di e defuntu Horacio 
Hoyer, kontribuyendo na e 


historia riku di e stashon. 
Radio 
Hoyer 
ta 
probechá e hubileo pa 
rekordá su historia rito 
ku un seri di transmishon 
kultural, deportivo i di 
notisia. E presentadónan 
aktual 
i 
anterior, 
ta 
presentá programa spesial 
durante henter aña pa 
entretené i informá e 
ouditorionan. 
E organisashon ta invitá 
tur hende pa partisipá na e 
selebrashon riba 10 di mart 
na Katedral Pietermaai 
i despues via frekuensia 
101.9. 
Radio 
Hoyer 
ta 
konosí komo memoria 
di e poblashon i segun e 
stashon, e ta keda un fuente 
esensial di informashon 
i entretenementu pa e 
komunidat di Kòrsou. 


WILLEMSTAD 
– 
Kantante 
Clifton 
End, 
konosí pa su versatilidat 
musikal, ta bai bèk na su 
‘roots’ di R&B ku e piesa 
sensual titulá ‘Un anochi 
na NICE.’ Aki, Clifton ta 
kolaborá ku e talentoso 
kompositor 
i 
kantante 
Stanley 
Clementina, 
pa produsí un R&B na 
papiamentu, algu ku no a 
keda hasi anteriormente. 
Ku 
‘Un 
anochi 
na 
NICE,’ Clifton i Stanley 
a hinka músika R&B na 
papiamentu den un bachi 
nobo, pero tòg ku un toke 
di R&B tradishonal, inspirá 
pa artistanan manera R 
Kelly i Jodeci, kende a 
perfekshoná R&B sensual 
popularisá na aña ’90. 
Stanley 
Clementina 
a 
areglá i komponé e piesa, 
pero Stanley, Clifton End 
i Vincent da Silva a skibí 
e letranan. Segun Clifton, 
‘Un anochi na NICE,’ ta 
deskribí un anochi sensual 
entre un pareha na Nice, 
Fransia, unda pashon ta 
para sentral. 
Clifton su gira europeo 
i plannan grandi pa futuro 
Clifton tin varios piesa 
kompletá 
ku 
lo 
keda 
publiká e aña aki, ku ta 
varia di Ritmo Kombiná na 
papiamentu, pa piesanan 
di 
R&B. 
Na 
òktober 
2023, Clifton a haña un 
oportunidat úniko pa bai 
riba un gira europeo ku e 
banda The Chicago Funk 
ku nan ‘Earth, Wind and 
Fire Experience’. E gira ta 
asina eksitoso ku ya nan 
a anunsiá nan gira teatral 
ku ta planiá pa sèptèmber 


Ku ‘Un anochi na NICE’ 
Clifton End i Stanley Clementina ta trese R&B na papiamentu bèk 


2024. 
Aktualmente 
Clifton 
ta 
trahando 
riba 
dos 
álbum pareu. Un di R&B 
i Soul i e EP tan spera, 
tentativamente titulá ‘Mi 
Pais,’ ku ta planiá pa sali 
na 2024. Pronto Clifton lo 
lansa e kolaborashon ku 
Buleria, kual ta e ‘remake’ 
di ‘It’s All About You,’ 
ku kantante Buddy Love. 
Anteriormente, Buleria a 
invitá Clifton riba ‘Wat Is 
Je Naam’, i awó e talentoso 
banda rubiano ta debolbé e 
fabor. 
Stanley Clementina ta 
bai pone 2024 na kandela 
Stanley 
Clementina 
tin 
plannan grandi pa 2024 i tin 
varios proyekto alentador 
na kaminda. Pronto Stanley 
lo saka un kantika rapper 
DONGO i e talentoso 
Jandino Asporaat. Despues 
di esei, e siguiente álbum 
di C-Shaw ta bai sali, e 
banda di Kompa funda pa 
Stanley. Tambe Stanley a 
kontinuá su kolaborashon 
musikal ku kantante Jayh 
Jawson, unda ya pa algun 
aña e ta funkshona komo su 
direktor musikal. 
Aktualmente 
Stanley 
ta 
preparando 
pa 
Jay 
Jawson su presentashon na 
AFAS, akompaña pa Steez 
Music Band, otro banda 
funda i guia pa Stanley. 
Stanley i Jayh Jawson, ya a 
kolaborá riba varios hitnan 
memorabel manera ‘Wowo 
Sera,’ ‘Amor Sekreto’ i 
‘Mijn 
Only.’ 
Djasabra 
ultimo, Stanley i amigunan 
a presentá na Feel Good 
Festival, riba tarima di 
Islemunda na Hulanda. 

ARUBA 
STATIA/SABA/ST. MAARTEN 


THE 
BOTTOM 
-- 
Durante 
e 
di 
dos 
mitar di febrüari 2024, 
un 
delegashon 
chikitu 
di Saba a bishitá Den 
Haag, 
interakshonando 
ku 
diferente 
ministerio 
i 
organisashon 
riba 
e 
problemanan 
mas 
relevante ku ta afektá Saba. 
Kompañando 
Diputado 
Bruce Zagers den e bishita 


Bishita di trabou eksitoso na Hulanda 


akí, 
tabata 
Sekretario 
Insular, 
Bram 
Streppel, 
hefe di Osina di Pólisa i 
Proyekto, Nicole Johnson, 
gerente 
di 
Aeropuerto, 
Maegan Hassell i asesor di 
pólisa, Courtney Hassell. 
A 
tene 
un 
seri 
di 
reunion ku Ministerio di 
Interior, BZK, kaminda a 
diskutí temanan manera 
kompensashon 
liber 
i 


e rapòrt mas resien di 
Ideegra. E estudio Ideegra 
ta riba enkargo di BZK, ku 
e meta di duna un análisis 
di ki nivel di kompensashon 
liber ta nesesario pa e 
entidatnan públiko kumpli 
adekuadamente 
ku 
nan 
obligashonnan 
legal. 
Otro diskushon ku BZK, 
tabata 
inkluí 
e 
pakete 
Saba, 
banko, 
transporte 
públiko, 
konekshon 
i 
oportunidatnan 
di 
nansiamentu pa proyekto. 
E delegashon tambe a tene 
kombersashonnan amplio 
ku Ministerio di Asuntunan 
Ekonómiko i Klima i e 
agensia di empresanan di 
Hulanda, RVO. Algun di e 
diskushonnan akí, a enfoká 
riba analisá planiá rápido 
di e faktornan di kosta 
spesíko di importashon 
di produkto i servisio ku 
ta afektando e kosta haltu 
di bida. E estudio lo duna 
rekomendashonnan tokante 
e pasonan ku por tuma 
pa kombatí e gastunan 
akí. 
Otro 
diskushon 
a 
konsentrá riba establesé 
un 
plan 
di 
desaroyo 
ekonómiko, 
e 
proyekto 


di 
energia 
renobabel, 
supsidio pa elektrisidat, 
telekomunikashon i falta di 
regulashon marítimo. 
A tene reunionnan ku 
Ministerio di Infrastruktura 
i Maneho di Awa i tambe 
ku Inspekshon Ambiente 
di Biba i Transporte, ILT. 
E reunionnan akí a enfoká 
riba restrikshon di pèrmit 
relashoná 
ku 
aterisahe 
riba pista 30, resultado 
di e informe di ouditorio 
di ILT i oportunidatnan 
di 
nansiamentu 
pa 
renobashon di aeropuerto i 
programa di kapasitashon. 
Ku Ministerio di Finansa, 
a tuma lugá diskushonnan 
riba e plan di impuesto 2025 
den konsepto, e sistema 
di Duana kompleho i e 
funshon general di Duana, 
unda 
a 
duna 
ehèmpel 
spesíko pa ilustrá ku hopi 
biá e no ta funshoná bon. 
Otro reunionnan durante 
e bishita a enfoká riba 
temanan 
mas 
general, 
manera pèrmit di residensia 
i trabou, proseso di kontròl 
di frontera, e próksimo 
revishon di instalashon di 
sushi, e resultadonan di 


e estudio di awa residual 
hasi na Saba, pèrmit i 
kumplimentu, 
e 
agènda 
klimatológiko i e próksimo 
pasonan pa e proyekto 
Black Rocks Harbor. Tambe 
a tene reunionnan polítiko 
ku miembronan di Tweede 
Kamer di e komishon di 
relashon di Reino. 
En general, Diputado 
Zagers ta satisfecho ku e 
resultadonan di e bishita. A 
tuma medida den diferente 
área klave i a konkluí 
akshonnan 
di 
monitòr 
konkreto. “Miéntras ku e 
mishonnan akí na Hulanda 
ta yuda aselerá e progreso 
ku e diferente proyektonan 
i 
diskushonnan, 
nan 
tambe ta hunga un ròl 
vital den fortalesemento 
di 
relashonnan 
ku 
e 
ministerionan na Den Haag. 
Kada bishita no solamente 
ta impulsá nos metanan 
dilanti, 
pero 
tambe 
ta 
duna e oportunidat pa mas 
kolaborashon i un mihó 
komprondementu entre nos 
entidatnan. Esaki ta pone e 
fundeshi pa un asosashon 
mas sostenibel i un éksito 
kompartí.” 


CAY 
HILL 
-- 
St.Maarten Medical Center 
(SMMC) ta kontentu di 
anunsiá e nombramentu di 
Gerard Berkel na Konseho 
di 
Supervishon 
di 
e 
hòspital, for di 1 di febrüari 
2024. Berkel ta nativo di 
Sint Eustatius i ta trese 
un gran eksperensia den 
kuido médiko na Konseho 
di Supervishon, ya ku el 
a pasa e último 25 añanan 
aktivamente envolví den 
kuido médiko primario i 
sekundario den henter e 
region i Hulanda. 
Berkel 
tin 
un 
bon 
formashon médiko i un 
eksperensia 
amplio 
den 
diferente sektor di salú. En 
partikular, el a sirbi komo 
direktor 
di 
Fundashon 
di 
Kuido 
Médico 
di 
Sint Eustatius pa 8 aña i 


SMMC ta yama Gerard Berkel bon biní na Konseho di Supervishon 


aktualmente e ta Direktor di 
e sentro di salú i rekreashon 
na Sint Eustatius. 
Impulsá pa su pashon 
pa mehorá aksesibilidat i 
kalidat di kuido médiko, 
Berkel tin komo meta pa usa 
su eksperensia pa kontribuí 
positivamente na desaroyo 
di SMMC, spesialmente 
den e situashon krusial akí 
ku konstrukshon di hospital 
general di St. Maarten, 
SMGH. 
Berkel ta rekonosé e 
ròl krusial ku SMMC ta 
hunga den dunamentu di 
servisio médiko esensial pa 
e hendenan di St. Maarten 
i ta komprondé e impakto 
indirekto ku e servisionan 
akí tin riba e islanan mas 
chikitu, 
inkluyendo 
St. 
Eustatius 
i 
Saba. 
“Mi 
ta sintí mi honrá di ta 


miembro di Konseho di 
Supervishon di SMMC i mi 
ta komprometé di kontribuí 
positivamente pa yuda mi 
koleganan miembro di e 
konseho i direktiva pa logra 
e metanan di SMMC,” 
Berkel a deklará. 
Nos ta yama Berkel bon 
bini i su gran eksperensia 
den 
kuido 
médiko 
na 
Konseho di Supervishon, 
Dr. Felix Holiday, Direktor 
Ehekutivo di SMMC, a bisa. 
“Komo nos ta e hospital 
general mas serkano pa 
nos islanan ruman, Saba i 
Statia, nos meta ta pa inkluí 
e interesadonan lokal den 
nos meta di brinda atenshon 
di kalidat haltu, serka di 
kas. Den e konteksto akí, 
Berkel ta sigui e pasonan di 
un miembro di e konseho 
nobo, 
Wayne 
Johnson, 


kende ta bini di Saba,” Dr. 
Holiday a konkluí. 
Konseho di Supervishon 
ta responsabel pa supervisá 
e maneho i atministrashon 
di SMMC, segurando ku e 


hòspital ta operá di akuerdo 
ku leinan na vigor, su 
estatutonan i e standardnan 
di 
atministrashon 
nansiero, kuido médiko i 
di pashènt mas haltu. 

ARUBA 
DEPORTE 


KRALENDIJK 
– 
Durante n di siman un 
delegashon 
di 
skolnan 
básiko 
a 
partisipá 
na 
weganan 
eskolar 
interinsular na Aruba. 
Den trèfbal, Kolegio 
Kristu 
Bon 
Wardador 
a hunga kontra Fatima 
College di Kòrsou pa e di 
3 i 4 lugá durante e nal. 
Boneiru a gana 1 sèt, 
pero 
desafortunadamente 
a pèrdè e wega kontra 
Kòrsou i a terminá na di 
kuater lugá. 
Kolegio 
Kristu 
Bon 


Resultado weganan eskolar interinsular 


Wardador a lucha kada sèt 
ku hopi energia i disiplina i 
a risibí e título di ekipo mas 
disipliná pa e kompetensia 
interinsular 
eskolar 
den 


trèfbal. Boneiru a keda bon 
representá pa e damitanan 
den e kategoria femenino 
2011/2012 di dam. 
Camila 
González 
a 


terminá na segundo i Joemi 
Herrera Delgago, na di tres 
lugá den e kategoria akí. 
E muchanan tambe a 
logra den e kategoria di 
mucha 2011/2012. Xi-Qion 
Frans a keda na di dos lugá 
i Xinglong Feng, na di tres 
lugá. Boneiru a keda na di 
dos lugá entre e islanan. 
Den ahedres, Minelly 
Wu a terminá na promé lugá 
den kategoria femenino 
2013/2014 
i 
Amaris 


Djojopawiro na di tres lugá 
den kategoria 2011/2012. 
Den 
kategoria 
mucha 
hòmber 2013/2014, Daniel 
Fernández Ojeda a keda 
na di tres lugá. Boneiru a 
keda na di tres lugá entre e 
islanan. Tur atleta a disfrutá 
i gana eksperensia. Nan lo 
sigui entrená i algun tin e 
oportunidat pa klasiká un 
biá mas pa e kompetensianan 
interinsular di 2025. 


KRALENDIJK--E tim 
di biliart di Azteca di Nort 
Saliña, djamars último den 
sala di biliart di Kompleho 
Deportivo Jorge Nicolaas 
na Kaya Amsterdam, a 
gana di The Untouchables 
di Antriòl Pariba ku skor di 
5-2 den plei-òf kampionato 
biliart bola-8 di nos isla. 
Azteca 
– 
The 
Untouchables 5-2. 
Ch. Vos – D. Zhen 1-2 
ku un 7bola. 
C. 
Saragoza 
- 
H. 
Martines 2-0. 
J. Josephia - G. Alberto 
2-0. 
A. Ford – G. Zimmerman 
1-2. 


Azteca 5-2 riba The 
Untouchables 


J. Jimenez – Y. Zhen 2-0. 
V. Mercera – H. Duran 
2-0 ku un 7bola. 
G. 
Serberie 
– 
Ch. 
Thomas 2-0. 
Pa loke ta e resultado 
di e partido aki, e mesun 
dos ekiponan ku tabata den 
nal aña pasá, ta den e gran 
nal tambe di e kampionato 
aki. 
Ku 
otro 
palabra, 
e 
ekiponan 
kampion 
i 
supkampion di aña pasá, e 
mésun ekiponan aki ta den 
e gran nal dje aña aki. 
Ta trata di e supkampion 
i kampion aña pasá ku ta 
den e gran nal e aña aki 
tambe. 

KRALENDIJK 
– 
E 
kachó pretu riba e foto aki 
Rudy Mercera ku Buchi Pe 


ta Buchi Pe. Ta un nòmber 
ku Rudy Mercera en todo 
kaso a dun’é. No ta su 
kachó, sino di un besiña di 
dje na Nort di Saliña, bario 
na unda e ta biba. 
Rudy ta un persona ku 
hopi amor pa bestia. E 
foto aki ta saká djárason 
último, momentu ku Rudy 
i su ruman muhé Stella a 
hasi grabashon ku e tim di 
Herensia, kontando tokante 
e kasnan bieu den e bario i 


nan habitantenan. 
“Ami ta yam’é Buchi Pe. 
Mi no sa kon su nòmber mes 
ta. Awe mainta m’a habri 
un bleki di spam dun’é i el 
a kana mi tras bini na e kas 
ku nos ta hasi grabashon 
aki pa e programa spesial 
aki di Herensia”, Rudy 
Mercera a bisa. Pa loke 
ta trata e seri di programa 
Herensia kanando den Nort 


di Saliña, a traha alrededor 
di 26 programa kaba, di kua 
algu mas ku mitar a pasa na 
Bonaire.tv. Rudy Mercera: 
“Mi mester bisa ku nos ta 
hañando bon reakshon riba 
e programanan aki. Nos ta 
kontentu ku e reakshonnan. 
Asina nos ke duna un aporte 
na salbaguardiá herensia 
kultural-históriko di nos 
bario i Boneiru en general.” 


